cyanic-selkie/wikianc huggingface dataset:
കെ. മുരളീധരൻ
കോൺഗ്രസ് പാർട്ടി
പാർട്ടി വിരുദ്ധ പ്രവർത്തനങ്ങൾ നടത്തി എന്ന പേരിൽ കെ. മുരളീധരനെയും, എം.പി. ഗംഗാധരനെയും എൻ.സി.പി. ദേശീയ നേതൃത്വം 2009 ജൂലൈ 31-ന്‌ പുറത്താക്കി. തുടർന്ന് 2011-ൽ കോൺഗ്രസിൽ തിരിച്ചെത്തിയ മുരളി 2011 മുതൽ 2019 വരെ വട്ടിയൂർകാവ് നിയോജക മണ്ഡലത്തിൽ നിന്നുള്ള നിയമസഭാംഗമായിരുന്നു. 2011 ഫെബ്രുവരി 15-നു് കെ. മുരളീധരനെ കോൺഗ്രസിലേക്ക് തിരിച്ചെടുത്തു. എ.ഐ.സി.സി. ജനറൽ സെക്രട്ടറി മൊഹ്‌സീന കിദ്വായ് ആണ് ഈഡിപ്പസ് കോംപ്ലെക്സ് എന്ന കെട്ടിടത്തിൽ വെച്ച്  ഇതുമായി ബന്ധപ്പെട്ട പ്രഖ്യാപനം നടത്തിയത്.
അവലംബം
വർഗ്ഗം:ജനവിധിക്ക് മുൻപ് സംസ്ഥാന മന്ത്രിയായവർ വർഗ്ഗം:കേരളത്തിലെ വൈദ്യുതിവകുപ്പ് മന്ത്രിമാർ വർഗ്ഗം:പതിമൂന്നാം കേരള നിയമസഭാംഗങ്ങൾ വർഗ്ഗം:പതിനാലാം കേരളനിയമസഭാ അംഗങ്ങൾ
ശർക്കര
right|thumb|250px|ശർക്കര
കരിമ്പിൽ നിന്നുണ്ടാക്കുന്ന അസംസ്കൃതമായ ഒരു മധുരവസ്തുവാണ്‌ ശർക്കര. ഏഷ്യ, ആഫ്രിക്ക, ദക്ഷിണ അമേരിക്ക എന്നിവിടങ്ങളിൽ ഇത് നിർമ്മിച്ചുപയോഗിക്കുന്നു. വടക്കേ മലബാറിൽ ഇതിനെ വെല്ലം എന്നും വിളിക്കുന്നു.
ആദ്യകാലങ്ങളിൽ ഇന്ത്യയിലെ സാധാരണക്കാർ ശർക്കരയായിരുന്നു ഉപയോഗിച്ചിരുന്നത്. ശർക്കരയിൽ നിന്നും പരലുകൾ വേർതിരിച്ചെടുക്കുന്ന പഞ്ചസാര സമ്പന്നർക്ക് മാത്രം ലഭ്യമാകുന്ന ഒന്നായിരുന്നു. ഇന്ന് പഞ്ചസാരയുടെ ഉപയോഗം വ്യാപകമായിട്ടുണ്ടെങ്കിലും പായസം പോലുള്ള ചില പ്രത്യേക വിഭവങ്ങൾ തയ്യാറാക്കുന്നതിന്‌ ശർക്കര തന്നെ ഉപയോഗിക്കുന്നു ‌.
നിർമ്മാണം
വെട്ടിയെടുത്ത കരിമ്പ്, ഇലകൾ നീക്കം ചെയ്ത് ഒരു ചക്കിൽ ചതച്ച് നീരെടുക്കുന്നു. പോത്തുകളോ ഒട്ടകമോ വലിക്കുന്ന ചക്കാണ് ആദ്യകാലങ്ങളിൽ ഉപയോഗിച്ചിരുന്നത്. ഇങ്ങനെ ലഭിക്കുന്ന കരിമ്പ്നീര്, വലിയ സംഭരണികളിലാക്കി തിളപ്പിക്കുന്നു. തിളക്കുമ്പോൾ പരലുകൾ അടങ്ങിയ കുഴമ്പ് മുകളിലെത്തുന്നു. ഇത്‌ വേർതിരിച്ചെടുത്ത് അച്ചുകളിൽ ഒഴിച്ച് ശർക്കരയാക്കി വാർത്തെടുക്കുന്നു.
അവലംബം
വർഗ്ഗം:ഭക്ഷണപദാർത്ഥങ്ങൾ വർഗ്ഗം:മധുരപലഹാരങ്ങൾ വർഗ്ഗം:പഞ്ചസാര
Palmsocker
നാഗഗാന്ധാരി
കർണാടക സംഗീതത്തിലെ 20ആം മേളകർത്താരാഗമായ നഠഭൈരവിയുടെ ജന്യരാഗമായി പൊതുവിൽ കണക്കാക്കപ്പെടുന്ന രാഗമാണ് നാഗഗാന്ധാരി. ഇതൊരു നിഷാദാന്ത്യരാഗമാണ്.മൂന്നു വ്യത്യസ്ത മേളകർത്താരാഗങ്ങളിൽ നിന്നും ഈ രാഗം രൂപം കൊണ്ടു എന്ന് പറയുന്നു,22ആം മേളാകർത്താരാഗമായ ഖരഹരപ്രിയയിൽ നിന്നും 23ആം മേളാകർത്താരാഗമായ ഗൗരിമനോഹരിയിൽ നിന്നും .മുത്തുസ്വാമി ദീക്ഷിതരുടെ കൃതികളിലൂടേയാണ് ഈ രാഗം ജനപ്രീതിയാർജ്ജിച്ചത്.
ഘടന,ലക്ഷണം
സ്വരസ്ഥാനങ്ങൾ ഇവയാണ്, ചതുശ്രുതി ഋഷഭം,സാധാരണ ഗാന്ധാരം,ശുദ്ധ മദ്ധ്യമം,കൈശികി നിഷാദം എന്നിങ്ങനെ.
അവലംബം
http://www.indiamusicinfo.com/raga_today/nagagandhari.html
വർഗ്ഗം:നഠഭൈരവിയുടെ ജന്യരാഗങ്ങൾ
ആനത്തൊണ്ടി
കേരളത്തിൽ കാണപ്പെടുന്ന ഒരിനം വന്മരമാണ് ആനത്തൊണ്ടി (ശാസ്ത്രീയനാമം: Pterygota alata). നിത്യഹരിതമായ ഇവ ഇന്ത്യ ഉൾപ്പെടെ ശ്രീലങ്ക, ബർമ, ആൻഡമാൻ എന്നിവിടങ്ങളിലും വളരുന്നു.
വിവരണം
ആനത്തൊണ്ടി ഏകദേശം 30 മുതൽ 35 മീറ്റർ വരെ ഉയരത്തിൽ വളരുന്നു. അനുപർണങ്ങളുള്ള ഇലകൾ ഏകാന്തരമായി വിന്യസിച്ചിരിക്കുന്നു. ഏകദേശം 20 സെന്റീമീറ്റർ നീളവും 15 സെന്റീമീറ്റർ വീതിയുമുള്ള ഇലകൾക്ക് ഹൃദയാകൃതിയാണ്. ജനുവരി - ഫെബ്രുവരി മാസങ്ങളിലാണ് മരം പുഷ്പിക്കുന്നത്. മരത്തിന്റെ ശാഖയിലും തായ്ത്തടിയിലും പൂക്കൾ ഉണ്ടാകുന്നു. ഏഴു മാസത്തിനുള്ളിൽ ഫലം മൂപ്പെത്തുന്നു. വിത്തിന് ചിറകുകളുണ്ട്.
കഠിനമായ തണുപ്പും ചൂടും വൃക്ഷത്തിനു ഹാനികരമാണ്. നല്ല ഈർപ്പമുള്ള നിത്യഹരിതവനങ്ങളിൽ ഇവയുടെ സ്വാഭാവിക പുനരുത്ഭവം നടക്കുന്നു. തടികൾക്ക് ഈടും ഉറപ്പും കുറവായതിനാൽ കളിപ്പാട്ട നിർമ്മാണത്തിനും തീപ്പെട്ടി നിർമ്മാണത്തിനും വിറകിനുമായാണ് ഉപയോഗിക്കുന്നത്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:മാൽവേസീ
വിട്രിയസ് അറ
കണ്ണിലെ വിട്രിയസ് ബോഡി ഉൾക്കൊള്ളുന്ന ഇടമാണ് വിട്രിയസ് അറ എന്നറിയപ്പെടുന്നത്.
ഘടന
കശേരുകികളുടെ കണ്ണിനുള്ളിൽ, മുൻ‌ അക്വസ് അറ, പിൻ‌ അക്വസ് അറ, വിട്രിയസ് അറ എന്നിങ്ങനെ മൂന്ന് അറകളുണ്ട്. അക്വസ് ഹ്യൂമറ്ക്ഷ് നിറഞ്ഞ, മുൻ പിൻ അറകളെ ഒരുമിച്ച് അക്വസ് അറയെന്ന് വിളിക്കുന്നു. ഇത് നേത്രഗോളത്തിന്റെ മുൻഭാഗത്താണ്. വിട്രിയസ് ബോഡി ഉൾക്കൊള്ളുന്ന വിട്രിയസ് അറ നേത്രഗോളത്തിന്റെ പിൻ ഭാഗത്താണ്. രണ്ട് അറകളും തമ്മിൽ വേർതിരിച്ചറിയാനുള്ള ഏറ്റവും നല്ല മാർഗം ലെൻസ് ഒരു വിഭജന പോയിന്റായി ഉപയോഗിക്കുക എന്നതാണ്. മൂന്ന് അറകളിൽ ഏറ്റവും വലുതാണ് വിട്രിയസ് അറ, ഇത് ലെൻസിന് പിന്നിലും ഒപ്റ്റിക് നാഡിക്ക് മുന്നിലും ആയി സ്ഥിതിചെയ്യുന്നു. കട്ടിയുള്ളതും വ്യക്തവുമായ ജെൽ പോലുള്ള പദാർത്ഥത്താൽ ഈ അറ നിറഞ്ഞിരിക്കുന്നു. ഈ ജെൽ പോലെയുള്ള പദാർത്ഥം വിട്രിയസ് ഹ്യൂമർ (വിട്രിയസ് ബോഡി) എന്നറിയപ്പെടുന്നു. ലെൻസിന്റെ പിൻഭാഗത്തെ താങ്ങിനിർത്തുന്നതിൽ വിട്രിയസ് ബോഡി നിർണായക പങ്ക് വഹിക്കുന്നു.
പ്രവർത്തനം
വിട്രിയസ് ഹ്യൂഹർ, ലെൻസിനെ താങ്ങി നിർത്തുന്നതിനോടൊപ്പം മുഴുവൻ വിട്രിയസ് ചേമ്പറിന്റെയും പിൻഭാഗത്തെ അറയുടെയും ആകൃതി നിലനിർത്തുന്നതിലും പങ്ക് വഹിക്കുന്നു. ലെൻസിലൂടെയും ദ്രാവകത്തിലൂടെയും കടന്നുപോകുന്ന പ്രകാശം റെറ്റിനയിൽ ശരിയായി കേന്ദ്രീകരിക്കാൻ കണ്ണ് ശരിയായ ആകൃതിയിൽ തുടരേണ്ടത് അത്യാവശ്യമാണ്. വിട്രിയസ് ഹ്യൂമറിന്റെ 99% വെള്ളമാണ്, അതിൽ കോശങ്ങളൊന്നും അടങ്ങിയിട്ടില്ല. വിട്രിയസ് സുതാര്യമായതിനാൽ, പ്രകാശത്തിന് അതിനുള്ളിലൂടെ വ്യതിചലിക്കാതെ ഫലപ്രദമായി കടന്നുപോകാൻ കഴിയും. റെറ്റിനയിലേക്കുള്ള വഴിയിൽ ലെൻസിലൂടെ ഇതിനകം കടന്നുപോയ പ്രകാശത്തെ കൂടുതൽ ഫോക്കസ് ചെയ്യുന്ന ദ്രാവക ലെൻസ് പോലെയാണ് ഈ ദ്രാവകം എന്ന് പലപ്പോഴും കരുതപ്പെടുന്നു.
പരാമർശങ്ങൾ
വർഗ്ഗം:നേത്രവിജ്ഞാനം
ട്രോയ്, ന്യൂയോർക്ക്
ട്രോയ് അമേരിക്കൻ ഐക്യനാടുകളിലെ സംസ്ഥാനമായ ന്യൂയോർക്കിലെ ഒരു നഗരവും റെൻ‌സെലയർ കൗണ്ടിയുടെ ആസ്ഥാനവുമാണ്. റെൻ‌സെലയർ കൗണ്ടിയുടെ പടിഞ്ഞാറെ അറ്റത്ത് ഹഡ്‌സൺ നദിയുടെ കിഴക്കൻ കരയിലായി ഈ നഗരം സ്ഥിതിചെയ്യുന്നു. സമീപസ്ഥ നഗരങ്ങളായ ആൽ‌ബാനി, ഷെനെക്ടഡി എന്നിവയുമായി അഭേദ്യ ബന്ധമുള്ള ട്രോയി, ഈ നഗരങ്ങളുമായിച്ചേർന്ന് ക്യാപിറ്റൽ ഡിസ്ട്രിക്റ്റ് എന്നറിയപ്പെടുന്ന ഒരു മേഖലയായി മാറുന്നു. 1,170,483 ജനസംഖ്യയുള്ള അൽബാനി മെട്രോപൊളിറ്റൻ സ്റ്റാറ്റിസ്റ്റിക്കൽ ഏരിയയുടെ (എം‌എസ്‌എ) മൂന്ന് പ്രധാന കേന്ദ്രങ്ങളിൽ ഒന്നാണ് ഈ നഗരം. 2010 ലെ യു.എസ്. സെൻസസ് പ്രകാരം ട്രോയിയിലെ ജനസംഖ്യ 50,129 ആയിരുന്നു.
ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ ആകെ വിസ്തീർണ്ണം 11.0 ചതുരശ്ര മൈൽ (28 ചതുരശ്ര കിലോമീറ്റർ) ആണ്. അതിൽ 10.4 ചതുരശ്ര മൈൽ (27 ചതുരശ്ര കിലോമീറ്റർ) കരഭൂമിയും 0.6 ചതുരശ്ര മൈൽ (1.6 കിലോമീറ്റർ 2) (5.44%) ജലം ഉൾപ്പെട്ടതുമാണ്.
അവലംബം
വർഗ്ഗം:ന്യൂയോർക്ക് സംസ്ഥാനത്തെ നഗരങ്ങൾ
കാസിരംഗ ദേശീയോദ്യാനം
ഭൂപ്രകൃതി
471 ചതുരശ്ര കിലോമീറ്ററാണ് ഇതിന്റെ വിസ്തൃതി. നിത്യഹരിത വനമേഖലയാണിത്. ചതുപ്പു നിലങ്ങളും പുൽമേടുകളും ഇവിടെ ധാരാളമായുണ്ട്.
ജന്തുജാലങ്ങൾ
കാണ്ടാമൃഗത്തെ കൂടാതെ കാട്ടുപോത്ത്, തൊപ്പിക്കാരൻ ലംഗൂർ, നീണ്ട കൈകളുള്ള ഹൂലോക്ക് ഗിബ്ബൺ എന്ന കുരങ്ങ്, ആന, കടുവ, ഗംഗാ ഡോൾഫിൻ, ഗൗർ, സംഭാർ എന്നീ മൃഗങ്ങളെയും ഇവിടെ കാണാം.
അവലംബം
വർഗ്ഗം:ആസാമിലെ ദേശീയോദ്യാനങ്ങൾ വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ
ഇ.സി.ജി. സുദർശൻ
'''ഇ.സി.ജി. സുദർശൻ അഥവാ എണ്ണക്കൽ ചാണ്ടി ജോർജ് സുദർശൻ''' ഭൗതികശാസ്ത്രത്തിൽ മികവ് തെളിയിച്ച ഭാരതീയ ശാസ്ത്രജ്ഞനായിരുന്നു. ക്ഷീണ ബലത്തെ സംബന്ധിച്ച വി - എ സിദ്ധാന്തം, ക്വാണ്ടം ഒപ്റ്റിക്സിലെ മൗലിക ഗവേഷണം, തുറന്ന ക്വാണ്ടം വ്യവസ്ഥകളെ സംബന്ധിച്ച കണ്ടെത്തലുകൾ, പ്രകാശത്തേക്കൾ വേഗതയിൽ സഞ്ചരിക്കുന്ന 'ടാക്കിയോണുകൾ' എന്ന് നാമകരണം ചെയ്യപ്പെട്ട കണികകളെ സംബന്ധിച്ച പരികല്പനകൾ എന്നിവയാണ്‌ അദ്ദേഹത്തിന്റെ മുഖ്യസംഭാവനകളായി കരുതപ്പെടുന്നത്. അമേരിക്കയിൽ സ്ഥിരതാമസമാക്കിയ അദ്ദേഹം ഭാരതീയ തത്ത്വചിന്തയിലും ആകൃഷ്ടനായിരുന്നു. വേദാന്ത സംബന്ധിയായ പ്രഭാഷണങ്ങളും അദ്ദേഹം നടത്തിയിട്ടുണ്ട്.
ചെറുപ്പത്തിൽ, എണ്ണയിടാൻ പിതാവ് താഴെയിറക്കിയ വീട്ടിലെ മുത്തച്ഛൻ ഘടികാരത്തിനുള്ളിലെ ചക്രങ്ങൾ കണ്ടപ്പോഴാണ്‌ തന്നിൽ ശാസ്ത്രകൗതുകം ഉണർന്നതെന്ന് സുദർശൻ വെളിപ്പെടുത്തിയിട്ടുണ്ട്.
പലവട്ടം ഊർജ്ജതന്ത്രത്തിനുള്ള നോബേൽ സമ്മാനത്തിനു നിർദ്ദേശിക്കപ്പെട്ടിട്ടുള്ള തനിയ്ക്ക് അതു ലഭിക്കാതെ പോയത്, ശാസ്ത്രലോകത്തിലെ തല്പരകക്ഷികളുടെ ഇടപെടൽ മൂലമാണെന്ന് അദ്ദേഹം ആരോപിച്ചിട്ടുണ്ട്. തന്റെ കണ്ടെത്തലുകൾ സ്വന്തം പേരിലാക്കി സമ്മാനം വാങ്ങുകയും കേട്ടു പകർത്തി സ്വന്തമാക്കുകയും ചെയ്തവരുടെ കൂട്ടത്തിൽ ഈഗോൺ ക്രൗസ്, നൊബേൽ ജേതാവ് മറെ ഗെൽമാൻ എന്നിവരെ സുദർശൻ എടുത്തു പറഞ്ഞു.
ജീവിതരേഖ
കേരളത്തിൽ കോട്ടയം ജില്ലയിലെ പള്ളം എണ്ണക്കൽ വീട്ടിൽ, 1931 സെപ്റ്റംബർ 16-നാണ്‌ അദ്ദേഹം ജനിച്ചത്. പിതാവ് ഇ.ഐ. ചാണ്ടി റവന്യൂ സൂപ്പർവൈസറും മാതാവ് അച്ചാമ്മ അദ്ധ്യാപികയും ആയിരുന്നു. 2018 മേയ് 14-ന് 87-ആം വയസ്സിൽ അമേരിക്കയിൽ വച്ച് അദ്ദേഹം അന്തരിച്ചു.
അവലംബം
വർഗ്ഗം:പത്മഭൂഷൺ നേടിയ മലയാളികൾ വർഗ്ഗം:ഇന്ത്യൻ ഭൗതികശാസ്ത്രജ്ഞർ‎ വർഗ്ഗം:കോട്ടയം ജില്ലയിൽ ജനിച്ചവർ വർഗ്ഗം:മദ്രാസ് ക്രിസ്ത്യൻ കോളേജിലെ പൂർവ്വ വിദ്യാർത്ഥികൾ വർഗ്ഗം:ഹിന്ദുമതത്തിലേക്ക് പരിവർത്തനം ചെയ്തവർ വർഗ്ഗം:പത്മവിഭൂഷൺ പുരസ്കാരം ലഭിച്ച മലയാളികൾ
ആഡം ഓസ്ബോൺ
ആഡം ഓസ്ബോൺ (മാർച്ച് 6, 1939 - മാർച്ച് 18, 2003)ഒരു ബ്രിട്ടീഷ്-അമേരിക്കൻ എഴുത്തുകാരനും പുസ്തക, സോഫ്റ്റ്‌വെയർ പ്രസാധകനും കമ്പ്യൂട്ടർ ഡിസൈനറും യുണൈറ്റഡ് സ്റ്റേറ്റ്സിലും മറ്റിടങ്ങളിലും നിരവധി കമ്പനികൾ സ്ഥാപിച്ച വ്യക്തിയുമാണ്. ആദ്യത്തെ കൊണ്ടുനടക്കാവുന്ന പേഴ്സണൽ കമ്പ്യൂട്ടറിന്റെ ഉപജ്ഞാതാവാണ്. ഓസ്ബോൺ-1 എന്നു പേരുള്ള ഇതിന് ഒരു സ്യൂട്ട് കേസിന്റെ വലിപ്പം മാത്രമാണ് ഉണ്ടായിരുന്നത്. സോഫ്റ്റ് വെയർ പാക്കേജുകൾ ഉൾപ്പെടെ പുറത്തുവന്ന ആദ്യ കമ്പ്യൂട്ടറും ഓസ്ബോൺ-1 ആണ്. ബേസിക് ഭാഷക്കുള്ള കമ്പൈലറും ഇന്റർപ്രെട്ടറും വേർഡ് പ്രൊസസിങ്, ഡേറ്റാബേസ്, സ്പ്രെഡ്ഷീറ്റ് പ്രോഗ്രാമുകളും, കളികളും ഇതിൽ ഉൾപ്പെടുത്തിയിരുന്നു. സി.പി./എം. 2.2 ഓപ്പറേറ്റിംഗ് സിസ്റ്റമായിരുന്നു ഓസ്ബോൺ കമ്പ്യൂട്ടറുകൾ ഉപയോഗിച്ചിരുന്നത്.
മുൻകാലജീവിതം
1939 മാർച്ച് 6-ന് തായ്‌ലൻഡിലെ ബാങ്കോക്കിൽ ഒരു ബ്രിട്ടീഷ് പിതാവിനും പോളിഷ് മാതാവിനും മകനായി ഓസ്ബോൺ ജനിച്ചു. അദ്ദേഹത്തിന്റെ പിതാവ്, ആർതർ ഓസ്ബോൺ, പൗരസ്ത്യ മത തത്ത്വചിന്ത എന്നീ വിഷയങ്ങൾ പഠിപ്പിക്കുകയും, ചുലലോങ്കോൺ സർവകലാശാലയിൽ ഇംഗ്ലീഷ് അദ്ധ്യാപകനുമായിരുന്നു. കുടുംബത്തിലെ എല്ലാ അംഗങ്ങളും തമിഴ് ഭാഷ നന്നായി സംസാരിക്കുന്നവരായിരുന്നു. രണ്ടാം ലോകമഹായുദ്ധകാലത്ത് അദ്ദേഹം ദക്ഷിണേന്ത്യയിൽ അമ്മയോടൊപ്പം ചെലവഴിച്ചു. ആറാം ക്ലാസ് വരെ അദ്ദേഹം കൊടൈക്കനാലിലെ പ്രസന്റേഷൻ കോൺവെന്റ് സ്കൂളിൽ പഠിച്ചു. 1950-ൽ ഓസ്ബോൺ കുടുംബം ഇംഗ്ലണ്ടിലേക്ക് താമസം മാറി. 11 വയസ്സ് മുതൽ, അദ്ദേഹം വാർവിക്ഷെയറിലെ ഒരു കാത്തലിക് ബോർഡിംഗ് സ്കൂളിൽ പഠിച്ചു, എന്നാൽ 1954 മുതൽ 1957 വരെ ലീമിംഗ്ടൺ കോളേജ് ഫോർ ബോയ്സ് എന്ന ഗ്രാമർ സ്കൂളിലെ വിദ്യാർത്ഥിയായിരുന്നു, അവിടെ അദ്ദേഹം ചെസ്സ് കളി പഠിച്ചു. 1961-ൽ ബർമിംഗ്ഹാം സർവ്വകലാശാലയിൽ നിന്ന് കെമിക്കൽ എഞ്ചിനീയറിംഗിൽ ബിരുദം നേടിയ അദ്ദേഹം, 1968-ൽ ഡെലവെയർ സർവ്വകലാശാലയിൽ നിന്ന് പിഎച്ച്ഡിയും കരസ്ഥമാക്കി. അമേരിക്കയിൽ താമസിക്കുമ്പോഴാണ് കമ്പ്യൂട്ടർ കോഡ് എഴുതാൻ പഠിച്ചത്. അദ്ദേഹം കാലിഫോർണിയയിലെ ഷെൽ ഓയിലിൽ കെമിക്കൽ എഞ്ചിനീയറായി ജോലിയിൽ പ്രവേശിച്ചു, എന്നാൽ അദ്ദേഹത്തെ പിരിച്ചുവിട്ടു.
അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:1939-ൽ ജനിച്ചവർ
ആത്ത
അനോനേസീ സസ്യകുടുംബത്തിൽപ്പെടുന്ന ചെറുവൃക്ഷം. . ഇതിന്റെ ജൻമദേശം അമേരിക്കയിലെ ഉഷ്ണമേഖലാപ്രദേശങ്ങളാണെന്നു കരുതപ്പെടുന്നു. 5-8 മീ. വരെ ഉയരത്തിൽ ഇവ വളരുന്നു. ധാരാളം ശാഖോപശാഖകളോടുകൂടിയ ആത്തയ്ക്ക് ചെറിയ നീണ്ട ഇലകളാണുള്ളത്. പൂക്കൾ ദ്വിലിംഗികളാണ്; ഫലം യുക്താണ്ഡപ(syncarpium)വും. തെക്കൻകേരളത്തിൽ ഇതിനെ ആനമുന്തിരി എന്നും വിളിക്കാറുണ്ട്. കണ്ണൂരിന്റെ ചില ഭാഗങ്ങളിൽ ഇതിനു സൈനാമ്പഴം എന്നും വിളിക്കുന്നു
വിവിധ ഇനങ്ങൾ
Annona ജനുസ്സിൽ വിവിധ ഇനങ്ങൾ കണ്ടുവരുന്നു. 'ചെറിമോയ' എന്നറിയപ്പെടുന്ന അനോന ചെറിമോളയും (Annona cherimola), 'ഷുഗർ ആപ്പിൾ' (sweetsop എന്നും ഇതിനു പേരുണ്ട്) എന്നറിയപ്പെടുന്ന അനോന സ്ക്വാമോസയും ഇതിന്റെ മധുരഫലങ്ങളാലാണ് വിലമതിക്കപ്പെടുന്നത്. ചെറിമോയപ്പഴങ്ങൾ സുഗന്ധമുള്ളതാണ്. പോണ്ട് ആപ്പിൾ (Pond apple), അലിഗേറ്റർ ആപ്പിൾ (Alligator apple) എന്നൊക്കെ അറിയപ്പെടുന്ന അനോന ഗ്ലാബ്ര (Annona glabra) 10-15 മീ. വരെ ഉയരം വയ്ക്കുന്ന ഒരു വൃക്ഷമാണ്. ദക്ഷിണ അമേരിക്കയും വെസ്റ്റ് ഇൻഡീസ് ദ്വീപുകളുമാണ് ഇതിന്റെ ജൻമദേശം.ഇതിന്റെ തടിക്കാണ് പ്രാധാന്യം. കോർക്കിന്റെ എല്ലാവിധ ഉപയോഗങ്ങളും ഈ തടികൊണ്ട് നിർവഹിക്കാവുന്നതാണ്. ഇതിന്റെ പഴങ്ങൾ പാകംചെയ്യാതെ കഴിക്കുക പതിവില്ല. ജെല്ലിയുണ്ടാക്കുന്നതിന് ഇതു ധാരാളമായി ഉപയോഗിച്ചുവരുന്നുണ്ട്. കേരളത്തിലെ മണ്ണിനോടും കാലാവസ്ഥയോടും നന്നായി ഇണങ്ങിക്കഴിഞ്ഞിരിക്കുന്ന ആത്ത പലേടത്തും കാട്ടുചെടികളോടൊപ്പം, അധികമാരുടെയും ശ്രദ്ധയിൽപ്പെടാതെ, സമൃദ്ധിയായി വളരുന്നതു കാണാം. ആന്ധ്രപ്രദേശത്തിൽ അനേകായിരം ഏക്കറുകളിൽ ഇവ ഇങ്ങനെ വളരുന്നുണ്ട്. ഇതിനെ ഒരു കാർഷികവിളയായി മാറ്റിയിട്ടുള്ള ചില സംസ്ഥാനങ്ങളാണ് തമിഴ്നാട്, അസം, ഉത്തർപ്രദേശ് എന്നിവ. കേരളത്തിൽ ഇപ്പോഴും ഇവ കൃഷിചെയ്തു തുടങ്ങിയിട്ടില്ല. വീട്ടുപറമ്പുകളിൽ അവിടവിടെ തനിയേ വളരുകയോ നട്ടുവളർത്തുകയോ ആണ് ചെയ്യുന്നത്.
കേരളത്തിലെ ആത്ത
നമ്മുടെ നാട്ടിൽ വളരുന്ന ആത്തകളിൽ പൊതുവേ വളരെ കുറച്ചു കായ്കളേ ഉണ്ടാകാറുള്ളു. മഴക്കാലത്തുണ്ടാകുന്ന പുഷ്പങ്ങളിൽനിന്ന് താരതമ്യേന നല്ല വിള കിട്ടുന്നു. കൂടുതൽ ഫലപ്രദമായ പരാഗണമാകണം ഇതിനു കാരണം. ഇപ്പോൾ കൃത്രിമമായ പരാഗണംമൂലം വിളവു വർധിപ്പിക്കാൻ സാധ്യമായിത്തീർന്നിട്ടുണ്ട്. ഏകദേശം 20 കൊല്ലത്തോളം നല്ല വിളവു ലഭിക്കും. പിന്നീട് വിളവു കുറയാൻ തുടങ്ങും. കായ്കൾ നന്നായി വിളഞ്ഞുകഴിഞ്ഞാൽ പറിച്ചുവച്ചു പഴുപ്പിക്കണം. അല്ലാതെ മരത്തിൽതന്നെ നിർത്തിയിരുന്നാൽ അവ ശരിയായ രീതിയിൽ പഴുക്കുകയില്ല. കൃമികീടങ്ങളുടെ ഉപദ്രവമോ മറ്റേതെങ്കിലും കാര്യമായ രോഗങ്ങളോ സാധാരണയായി ഇതിനെ ബാധിക്കാറില്ല.
ആത്തച്ചക്ക
അനോന (Annona) ജീനസ്സിലെ പല സ്പീഷീസിന്റെയും ഫലങ്ങൾക്ക് പൊതുവായി പറയപ്പെടുന്ന പേര്. ആത്തചക്കയുടെ ശാസ്ത്രീയ നാമം “അനോന റെറ്റിക്കുലാറ്റ“ (Annona reticulata) എന്നാണ്. അനോനേസ്യേ കുടുംബത്തിലെ ഒരു അംഗമാണിത്. ഇതിന്സ്വീറ്റ് ആപ്പിൾ, കസ്റ്റേഡ് ആപ്പിൾ സീതപ്പഴം, രാമപ്പഴം എന്നീ പേരുകളുമുണ്ട്. 8-12 വരെ സെ.മീ. വ്യാസമുള്ള മാധുര്യമേറിയ ഫലങ്ങൾ വളരെയധികം സാമ്പത്തികപ്രാധാന്യമുള്ളവയാണ്. കാട്ടുമരമായാണ്‌ ആദ്യമൊക്കെ പരിഗണിച്ചിരുന്നതെങ്കിലും പഴങ്ങൾക്ക് പ്രിയം വർദ്ധിച്ചതോടെ ഇതു നട്ടു വളർത്താൻ ആരംഭിച്ചു. വിത്തിലും ഇലയിലും വേരിലും വിഷാംശം ഉള്ളതുകൊണ്ട് വിഷച്ചെടിയായി കണക്കാക്കുന്നു. അനേകം മുന്തിരപ്പഴങ്ങൾ ഞെക്കിഞെരുക്കി ചേർത്തുവച്ചതുപോലെയാണ് ആത്തച്ചക്കയുടെ ബാഹ്യരൂപം. വെസ്റ്റ് ഇൻഡീസിൽ കാണപ്പെടുന്ന ആത്തപ്പഴങ്ങളുടെ മാംസളഭാഗത്തിന് ചെറിയ ചുവപ്പുകലർന്ന മഞ്ഞനിറമാണുള്ളത്. വെണ്ണപോലെ മൃദുവായ ഈ ഭാഗത്തിന്റെ മാധുര്യം കൊണ്ടാണ് വാണിജ്യപ്രാധാന്യമുണ്ടായിട്ടുള്ളത്. പുറത്തിന് ഇരുണ്ട തവിട്ടുനിറമുള്ള ഇവയുടെ വിത്തിനുള്ളിൽ കാണപ്പെടുന്ന പരിപ്പുകൾ വിഷമുള്ളവയാണെന്നു കരുതപ്പെടുന്നു. ആത്തച്ചക്കയെ യുക്താണ്ഡപം എന്നറിയപ്പെടുന്ന ഫലവിഭാഗത്തിലാണ് ചേർത്തിരിക്കുന്നത്. ജനിപത്രങ്ങളും (carpels) പുഷ്പാസനങ്ങളും (receptacles) ഒന്നിച്ച് വളർന്നു ചേർന്നുണ്ടാകുന്നവയാണ് ഇവ.
വിവിധയിനങ്ങൾ
അനോന സ്ക്വാമോസ എന്ന ആത്ത സീതപ്പഴം, സീതാഫൽ, കസ്റ്റാർഡ് ആപ്പിൾ എന്നു അറിയപ്പെടുന്ന ഒരു ഇനമാണ്‌. അനോന റെറ്റിക്കുലേറ്റ എന്ന ആത്ത രാമപ്പഴം, റാംഫൽ, ബുള്ളക്സ് ഹാർട്ട് എന്ന് അറിയപ്പെടുന്ന മറ്റൊരു ഇനമാണ്‌. അനോന മ്യൂറിക്കേറ്റ എന്ന മുള്ളാത്ത എന്നത് മൂന്നാമതൊരിനമാണു്. കാട്ടാത്തയും കാണുക.
രസാദി ഗുണങ്ങൾ
രസം: മധുരം, കഷായം
ഗുനം: ഗുരു, സ്നിഗ്ദം
വീര്യം: ശീത
ഔഷധ ഗുണം
ഫലം, വിത്തു്, വേരു്, ഇല ഇവ ഔഷധതത്തിനു് ഉപയോഗിക്കാം.പിത്തത്തെ കുറയ്ക്കും വാതം കൂട്ടും. പഴം ഞരമ്പ്കൾക്കു് ഉണർവും മാംസപേശികൾക്ക് ശക്തിയും കൂട്ടും. പഴം കഴിച്ചാൽ ഉടനെ വെള്ളം കുടിക്കരുത്.കാൻസറിന് ഉത്തമ മരുന്ന്
അവലംബം
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:കേരളത്തിലെ വൃക്ഷങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം വർഗ്ഗം:അനോനേസീ വർഗ്ഗം:ഉഷ്ണമേഖലാ ഫലങ്ങൾ വർഗ്ഗം:പാൻട്രോപ്പിക്കൽ സസ്യങ്ങൾ
ഡാനിയേൽ ബ്രിക്ക്‌ലിൻ
ഡാനിയൽ സിംഗർ ബ്രിക്ക്ലിൻ (ജനനം:1951)വിസികാൽക്ക് എന്ന ആദ്യത്തെ സ്പ്രെഡ് ഷീറ്റ് പ്രോഗ്രാമിന്റെ സഹസ്രഷ്ടാവാണ് ഡാനിയൽ ബ്രിക്ക്‌ലിൻ.ബോബ് ഫ്രാങ്സ്റ്റണും ബ്രിക്ക് ലിനും ചേർന്നാണ് പേഴ്സണൽ കമ്പ്യൂട്ടർ വിപ്ലവത്തിന് തുടക്കം കുറിച്ച ഈ സ്പ്രെഡ് ഷീറ്റ് പ്രോഗ്രാം നിർമ്മിച്ചത്. ബ്രിക്ക്‌ലിൻ ഇപ്പോൾ 'വിക്കികാൽക്(WikiCalc)' എന്ന പേരിൽ വെബ് അടിസ്ഥാനമാക്കിയ ഒരു കൊളാബറേറ്റീവ് സ്പ്രെഡ് ഷീറ്റ് പ്രോഗ്രാം വികസിപ്പിക്കാൻ പരിശ്രമിച്ച് കൊണ്ടിരിക്കുകയാണ്. അദ്ദേഹം നിലവിൽ പ്രസിഡന്റായ സോഫ്റ്റ്‌വെയർ ഗാർഡൻ ഇൻക്. 2004-ൽ അദ്ദേഹം ഉപേക്ഷിച്ച ട്രെല്ലിക്സ് എന്നിവയും സ്ഥാപിച്ചു. നിലവിൽ ആൽഫ സോഫ്റ്റ്‌വെയറിന്റെ ചീഫ് ടെക്‌നോളജി ഓഫീസറായി സേവനമനുഷ്ഠിക്കുന്നു.
അദ്ദേഹത്തിന്റെ പുസ്തകം, ബ്രിക്ക്ലിൻ ഓൺ ടെക്നോളജി, വൈലി ബുക്ക് പബ്ലിഷേഴ്സ് 2009 മെയ് മാസത്തിൽ പ്രസിദ്ധീകരിച്ചു. വിസികാൽക്കുമായുള്ള അദ്ദേഹത്തിന്റെ പ്രവർത്തനത്തിന്, ബ്രിക്ക്ലിൻ പലപ്പോഴും "സ്പ്രെഡ്ഷീറ്റിന്റെ പിതാവ്" എന്ന് വിളിക്കപ്പെടുന്നു.
ആദ്യകാല ജീവിതവും വിദ്യാഭ്യാസവും
ഫിലാഡൽഫിയയിലെ ഒരു ജൂത കുടുംബത്തിലാണ് ബ്രിക്ക്ലിൻ ജനിച്ചത്, അവിടെ അദ്ദേഹം അകിബ ഹീബ്രു അക്കാദമിയിൽ ചേർന്നു. ഒരു ഗണിതശാസ്ത്രം പ്രധാന വിഷമായി എടുത്ത് അദ്ദേഹം കോളേജ് പഠനം ആരംഭിച്ചു, എന്നാൽ താമസിയാതെ കമ്പ്യൂട്ടർ സയൻസിലേക്ക് മാറി. 1973-ൽ മസാച്യുസെറ്റ്‌സ് ഇൻസ്റ്റിറ്റ്യൂട്ട് ഓഫ് ടെക്‌നോളജിയിൽ നിന്ന് ഇലക്ട്രിക്കൽ എഞ്ചിനീയറിംഗിലും കമ്പ്യൂട്ടർ സയൻസിലും അദ്ദേഹം ബാച്ചിലർ ഓഫ് സയൻസ് കരസ്ഥമാക്കി, അവിടെ അദ്ദേഹം ബെക്‌സ്‌ലി ഹാളിൽ താമസിച്ചിരുന്നു.
ഇവയും കാണുക
വർഗ്ഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:1951-ൽ ജനിച്ചവർ
ടി.ജെ. ചന്ദ്രചൂഡൻ
ആർ.എസ്.പിയുടെ ദേശീയ ജനറൽ സെക്രട്ടറിയാണ് '''ടി.ജെ. ചന്ദ്രചൂഡൻ'''(ജനനം : 20 ഏപ്രിൽ 1940).
ജീവിതരേഖ
തിരുവനന്തപുരം ജില്ലയിൽ ജനിച്ചു. ബി.എ, എംഎ പരീക്ഷകൾ റാങ്കോടെ പാസായി. ആർ.എസ്.പി വിദ്യാർത്ഥി സംഘടനയിൽ സജീവമായിരുന്ന ചന്ദ്രചൂഡൻ, കെ. ബാലകൃഷ്ണന്റെ കൗമുദിയിൽ കുറച്ചു കാലം പ്രവർത്തിച്ചു. 1969-1987 കാലയളവിൽ ശാസ്‌താംകോട്ട ദേവസ്വം ബോർഡ്‌ കോളേജിൽ അദ്ധ്യാപകനായിരുന്നു. 1975 ൽ ആർ.എസ്.പി സംസ്ഥാന സെക്രട്ടേറിയേറ്റ് അംഗമായി. 1995 മുതൽ പ്രവാഹം ദ്വൈവാരികയുടെ പത്രാധിപരായി. 1999 ൽ സംസ്ഥാന സെക്രട്ടറിയായി തെരഞ്ഞെടുക്കപ്പെട്ടു. മൂന്നു തവണ നിയമസഭയിലേക്ക് മത്സരിച്ചെങ്കിലും പരാജയപ്പെട്ടു. 2008 ൽ ദേശീയ ജനറൽ സെക്രട്ടറിയായി.
പുറം കണ്ണികൾ
UPA is fighting against itself”: T.J. CHANDRACHOODAN of the Left in the Changing Political Scenario
വർഗ്ഗം:കേരളത്തിലെ ആർ.എസ്.പി. പ്രവർത്തകർ
ആനെക്കാട്ടിമരം
കേരളത്തിലെ നിത്യഹരിതവനങ്ങളിലും അർദ്ധനിത്യഹരിതവനങ്ങളിലും കാണപ്പെടുന്ന ഒരിനം ഇടത്തരം വൃക്ഷമാണ് ആനെക്കാട്ടിമരം (ശാസ്ത്രീയനാമം: Grewia laevigata). വള്ളിച്ചടച്ചി എന്നും അറിയപ്പെടുന്നു. ടീലിയേസി സസ്യകുടുംബത്തിൽ ഉൾപ്പെടുന്ന ഈ വൃക്ഷം ഇന്ത്യ, ബർമ്മ, ശ്രീലങ്ക, ചില ആഫ്രിക്കൻ രാജ്യങ്ങൾ എന്നിവിടങ്ങളിൽ കാണപ്പെടുന്നു.
വിവരണം
മിതമായ കാലവസ്ഥയിൽ വളരുന്ന ആനെക്കൊട്ടിമരം 7 മുതൽ 14 മീറ്റർ വരെ ഉയരം വയ്ക്കുന്നു. ദീർഘവൃത്താകൃതിയിലുള്ള ഇലകൾ ഏകാന്തരമായി വിന്യസിച്ചിരിക്കുന്നു. 12 സെന്റീമീറ്റർ നീളവും 6 സെന്റീമീറ്റർ വരെ വീതിയുമുള്ള ഇലകളിലെ സിരകൾ തെളിഞ്ഞു കാണുന്നു. വേനലിലാണ് സസ്യം പുഷ്പിക്കുന്നത്. ദ്വിലിംഗമായ പൂക്കൾക്ക് മഞ്ഞ നിറമാണ്. അഞ്ചു വീതം ദളങ്ങളും ബാഹ്യദളങ്ങളും ഉണ്ട്. പൂവിൽ നിരവധി കേസരങ്ങളുണ്ട്. മഴക്കാലത്തിനു മുൻപായി തന്നെ ഫലങ്ങൾ മൂപ്പെത്തുന്നു. കായ്ക്കൾ ഉരുണ്ട രൂപമാണ്. വിത്തിനു ജീവനക്ഷമത കുറവാണെങ്കിലും വനത്തിൽ സ്വാഭാവിക പുനരുത്ഭവം നടക്കുന്നുണ്ട്. തടിക്ക് ഈടും ബലവുമില്ലാത്തതിനാൽ ഫർണിച്ചർ, കെട്ടിടനിർമ്മാണങ്ങൾക്ക് ഉപയോഗിക്കുന്നില്ല. മരത്തിന്റെ ഇലകൾ ഔഷധമായി ഉപയോഗിക്കുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:ടീലിയേസി വർഗ്ഗം:വള്ളിച്ചെടികൾ വർഗ്ഗം:മാൽവേസീ
ഭിലവാടി
സാംഗ്ലി നഗരത്തിലെ 27 സ്ഥലങ്ങളുള്ള ഒരു പട്ടണമാണ് ഭിലവാടി  മഹാരാഷ്ട്രയിലെ സാംഗ്ലി ജില്ലയിലെ സിറ്റി സാംഗ്ലിയുടെ ഹൃദയഭാഗത്ത് നിന്ന് കിലോമീറ്റർ അകലെ കൃഷ്ണ നദിയുടെ തീരത്ത് സ്ഥിതിചെയ്യുന്നു. ഈ പട്ടണം മുന്തിരി, കരിമ്പ് എന്നിവയുടെ സാംഗ്ലി ജില്ലയിലെ.പ്രധാനപ്പെട്ട നിർമ്മാതാക്കൾ ആണ്. ഭിലവാടി പട്ടണം സന്ത് ഗഡേജ് ബാബ ഗ്രാമ സ്വച്ഛത അഭിയാനിൽ നിർമ്മൽ ഗ്രാമ പുരസ്കാർ നേടി.
ഭിൽവാടിക്ക് നിരവധി ആകർഷണങ്ങളുണ്ട്. ഭിൽവാടിയിലെ പ്രധാന ആകർഷണങ്ങളിലൊന്ന് കൃഷ്ണ നദിക്കരയിലുള്ള മനോഹരമായ നദീതീരമാണ്, 100 വർഷങ്ങൾക്ക് മുമ്പ് നിർമ്മിച്ചതാണ് ഇത്.
വിദ്യാഭ്യാസ സ്ഥാപനങ്ങൾ
ഭിലവാടിയിലെ സെക്കൻഡറി സ്കൂൾ & ജൂനിയർ കോളേജിൽ കരിയർ ഗൈഡൻസ് സെന്റർ, എസ്എസ്ബി-ഐഎപിടി-അൻ‌വേഷിക, ഭിലവാടി, യൂണിവേഴ്സൽ സയൻസ് ക്ലബ്, ഭിലവാടി
ഗതാഗതം
വിമാനമാർഗ്ഗം : 60 ഓളം വരുന്ന കോലാപ്പൂർ വിമാനത്താവളം  മുംബൈ, പൂനെ വിമാനത്താവളത്തിലേക്ക് നേരിട്ടുള്ള ഫ്ലൈറ്റുകളിലൂടെ ബന്ധിപ്പിച്ചിരിക്കുന്ന പട്ടണത്തിൽ നിന്ന് കിലോമീറ്റർ. വ്യാവസായിക, ബിസിനസ് ആവശ്യങ്ങൾക്കായി ഈ സ്ഥലം സാംഗ്ലി വിമാനത്താവളത്തിനായി നീക്കിവച്ചിട്ടുണ്ട്, അത് ഇപ്പോഴും സർക്കാർ ഉത്തരവുകൾക്കായി കാത്തിരിക്കുന്നു.
റോഡ് വഴി: ഭിലവദി പട്ടണം നന്നായി അടുത്തുള്ള നഗരങ്ങളിൽ റോഡ് മാർഗ്ഗം ബന്ധിക്കപ്പെട്ടിരിക്കുന്നു പ്ലനിറ്റിയയിൽ, സാംഗ്ലി, തസ്ഗൊന്, അഷ്ട, ഇസ്ലംപുര്. എൻ‌എച്ച് 4 പൂനെ - ബാംഗ്ലൂർ ഹൈവേ 20 ആണ്  പൂനെ, മുംബൈ, ബാംഗ്ലൂർ എന്നിവിടങ്ങളിലേക്ക് നേരിട്ട് ബന്ധിപ്പിക്കുന്ന പട്ടണത്തിൽ നിന്ന് കിലോമീറ്റർ അകലെയാണ്. മഹാരാഷ്ട്ര സ്റ്റേറ്റ് റോഡ് ട്രാൻസ്പോർട്ട് കോർപ്പറേഷൻ (എം‌എസ്‌ആർ‌ടി‌സി) സാംഗ്ലി, മിറാജ് എന്നിവിടങ്ങളിൽ നിന്ന് നഗരത്തിലേക്ക് സിറ്റി ബസ് സർവീസ് സുഗമമാക്കി.
റെയിൽ‌വേ വഴി : പൂനെ, മുംബൈ, സാംഗ്ലി, മിറാജ്, കോലാപ്പൂർ, ബെൽഗാം, ചെന്നൈ, ഹൈദരാബാദ്, ബാംഗ്ലൂർ എന്നിവിടങ്ങളിലേക്ക് കണക്ഷൻ സുഗമമാക്കുന്ന ഭിലവാടി റെയിൽ‌വേ സ്റ്റേഷന് ഭിലവാടി റെയിൽ‌വേ സ്റ്റേഷൻ ഉണ്ട്.
വ്യവസായം
കൃഷ്ണ നദിയുടെ തീരത്ത് സ്ഥിതി ചെയ്യുന്നതിലൂടെ, മുന്തിരിപ്പഴം ഉൽ‌പാദിപ്പിക്കുന്നതിലും ഭിലവാടി അറിയപ്പെടുന്നു, "സോനക്ക, ശരദ്, സൂപ്പർ സോനക്ക, തോംസൺ, ഡോംഗാരി സോനക്ക, കയറ്റുമതി ഗുണനിലവാരം (യൂറോപ്പ്)" മുന്തിരി, മഞ്ഞൾ, വലിയ തോതിൽ കരിമ്പിന്റെ ഉത്പാദനം. ഭിലവാഡിയും പ്രദേശവും  സാംഗ്ലി ജില്ലയിലെ ഏറ്റവും കൂടുതൽ പാൽ ഉൽപാദിപ്പിക്കുന്ന പട്ടണവും പാൽ ഉൽ‌പന്നങ്ങളുടെ എണ്ണത്തിൽ ഉൾപ്പെടുന്നു. <sup class="noprint Inline-Template Template-Fact" data-ve-ignore="true">[ <span title="This claim needs references to reliable sources. (May 2019)">അവലംബം ആവശ്യമാണ്  ] ഭിലവാടിക്ക് ചുറ്റുമുള്ള വ്യവസായങ്ങൾ:
പരാമർശങ്ങൾ
വർഗ്ഗം:മഹാരാഷ്ട്രയിലെ ഗ്രാമങ്ങൾ വർഗ്ഗം:സാങ്ലി ജില
ദീദിഹാട്ട്
ഉത്തരാഖണ്ഡ് സംസ്ഥാനത്തിലെ  പിത്തോഡഗഡ് ജില്ലയിലെ ഒരു പട്ടണമാണ് ദീദിഹാട്ട്.
ചരിത്രം
ആദ്യകാലത്ത് ഫ്യൂഡൽ ഭരണാധികാരികളാ‍യ സിരാകോട്ടിലെ റൈക്ക മല രാജാക്കന്മാരായിരുന്നു ഇവിടം ഭരിച്ചിരുന്നത്. ആദ്യം ഈ പ്രദേശം നേപ്പാളിന് കീഴിലായിരുന്നു. പിന്നീട് 1449 AD യിൽ ഈ ഭാഗം ചാന്ദ് വംശജനായ ഭരണാധികാരി ഭാരതി ചന്ദിന്റെ കീഴിൽ വന്നു.
പ്രത്യേകതകൾ
ഇവിടെ നിന്ന് ഹിമാലയത്തിന്റെ മനോഹരമായ ദൃശ്യം കാണാവുന്നതാണ്. പഞ്ചച്ചുളി, തൃശ്ശൂലി എന്നീ സ്ഥലങ്ങൾ വളരെ പ്രകൃതി മനോഹരമായ സ്ഥലമാണ്. ഇവിടുത്തെ, മലായ് ദൈവങ്ങളുടെ അമ്പലമായ ശിരാകോട്ട് അമ്പലം വളരെ പ്രസിദ്ധമാണ്. ഇവിടെ നിന്ന് 10 കി.മി ദൂരത്തിൽ നാരായണ സ്വാമി അമ്പലവും സ്ഥിതി ചെയ്യുന്നു. കൈലാശ് - മാനസരോവർ തീർത്ഥയാത്രയിലെ വഴിയിൽ ദീദിഹാട്ട് വരുന്നു.
സ്ഥിതിവിവരക്കണക്കുകൾ
2001 ലെ കാനേഷുമാരി പ്രകാരം ഇവിടുത്തെ ജനസംഖ്യ 4805 ആണ്. ഇതിൽ55% പുരുഷന്മാരും 45% സ്ത്രീകളുമാണ്. 79% സാക്ഷരതനിരക്കുണ്ട്.
ഭൂമിശാസ്ത്രം
പിത്തോഡഗഡിൽ നിന്ൻ ഏകദേശം 54 കി.മീ ദൂരത്തിലാണ് ദീദിഹാട്ട് സ്ഥിതി ചെയ്യുന്നത്. സമുദ്രനിരപ്പിൽ നിന്നും 1725 മീ ഉയരത്തിൽ സ്ഥിതി ചെയ്യുന്ന ഈ സ്ഥലം ധാരാളം താഴ്വരകളാൽ സമ്പന്നമാണ്.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ മലമ്പ്രദേശങ്ങൾ
അക്വസ് ഹ്യൂമർ
പ്ലാസ്മയ്ക്ക് സമാനമായ, പക്ഷേ കുറഞ്ഞ പ്രോട്ടീൻ സാന്ദ്രതയുള്ള സുതാര്യമായ ദ്രാവകമാണ് അക്വസ് ഹ്യൂമർ. ലെൻസിനെ താങ്ങിനിർത്തുന്ന സീലിയറി എപിത്തീലിയത്തിൽ നിന്ന് ആണ് ഇത് ഉത്ഭവിക്കുന്നത്. കണ്ണിലെ മുൻ‌ഭാഗത്തെയും പിൻ‌ഭാഗത്തെയും അക്വസ് അറയിൽ ഉള്ളത് ഈ ദ്രാവകമാണ്. ലെൻസിനും റെറ്റിനയ്ക്കും ഇടയിലുള്ള സ്ഥലത്ത് സ്ഥിതിചെയ്യുന്ന വിട്രിയസ് ഹ്യൂമറുമായി ഇത് തെറ്റിദ്ധരിക്കരുത്, ആ അറ വിട്രിയസ് അറ എന്ന് അറിയപ്പെടുന്നു.
ഉത്പാദനം
സിലിയറി ബോഡി, പ്രത്യേകിച്ചും സിലിയറി ബോഡിയുടെ പിഗ്മെന്റ് ചെയ്യാത്ത എപിത്തീലിയം (പാർസ് പ്ലിക്കാറ്റ), വഴി അക്വസ് ഹ്യൂമർ പിൻഭാഗത്തെ അറയിലേക്ക് സ്രവിക്കുന്നു. 5 ആൽഫ-ഡൈഹൈഡ്രോകോർട്ടിസോൾ എന്ന എൻസൈം അക്വസ് ഉൽ‌പാദിപ്പിക്കുന്നതിൽ പങ്ക് വഹിക്കുന്നു.
പുറത്തേക്കുള്ള ഒഴുക്ക്
സിലിയറി പ്രോസസുകളാൽ അക്വസ് നിരന്തരം ഉൽ‌പാദിപ്പിക്കപ്പെടുന്നു. അക്വസിന്റെ ഉൽ‌പാദന നിരക്കിന് തുല്യമായ തോതിൽ പുറത്തേക്കൊഴുകുന്നതിലൂടെ കണ്ണിനുള്ളിലെ അക്വസിന്റെ അളവ് മാറ്റമില്ലാതെ തുടരുന്നു. അക്വസ് ഹ്യൂമറിന്റെ ഉൽപാദനത്തിലോ ഒഴുക്കിലോ ഉള്ള ചെറിയ വ്യതിയാനങ്ങൾ പോലും ഇൻട്രാഒക്യുലർ മർദ്ദത്തിൽ വലിയ സ്വാധീനം ചെലുത്തും.
അക്വസ് പ്രവാഹം തുടങ്ങുന്നത് ഐറിസിനും ആന്റീരിയർ ലെൻസിനും ഇടയിലുള്ള ഇടുങ്ങിയ ഇടമായ പോസ്റ്റീരിയർ ചേമ്പർ വഴിയാണ്. തുടർന്ന് പ്യൂപ്പിളിലൂടെ ആന്റീരിയർ ചേമ്പറിൽ പ്രവേശിക്കുന്നു. അവിടെ നിന്ന്, അക്വസ് ട്രാബെക്കുലർ മെഷ്വർക്ക് വഴി ഷ്ലെംസ് കനാലിൽ എത്തുന്നു. ഇത് 25-30 കളക്ടർ കനാലുകളിലൂടെ എപ്പിസ്ക്ലറൽ സിരകളിലേക്ക് ഒഴുകുന്നു. കനാലിന്റെ ആന്തരിക മതിൽ അതിലോലമായതുമൂലം കണ്ണിനുള്ളിലെ ദ്രാവകത്തിന്റെ ഉയർന്ന മർദ്ദം ദ്രാവകം ഫിൽട്ടർ ചെയ്യാൻ അനുവദിക്കുന്നു. ദ്വിതീയ റൂട്ട് യുവിയോസ്ലീറൽ ഡ്രെയിനേജ് ആണ്, ഇത് ഇൻട്രാക്യുലർ മർദ്ദത്തിൽ നിന്ന് സ്വതന്ത്രമാണ്. മൊത്തം ഡ്രെയിനേജിന്റെ ഏകദേശം 10% മാത്രമാണ് ഈ രീതിയിലുള്ളത്, ട്രാബെക്കുലർ മെഷ് വർക്ക് വഴിയാണ് മൊത്തം ഡ്രൈനേജിൻറെ 90% ഉം നടക്കുന്നത്.
ദ്രാവകം സാധാരണയായി 10-20mm Hg മർദ്ദത്തിലാണ് കണ്ണിനുള്ളിൽ ഉള്ളത്, അതിനാൽ ഒരു സിറിഞ്ച് കുത്തിവച്ചാൽ ദ്രാവകം എളുപ്പത്തിൽ പുറത്തേക്ക് ഒഴുകും. കണ്ണിന് മുറിവേറ്റും മറ്റും ദ്രാവകം ചോർന്നാൽ, കണ്ണിന്റെ മർദ്ദം കുറഞ്ഞ്, കോർണ്ണിയയുടെയും നേത്ര ഗോളത്തിൻറെയും തകർച്ചയ്ക്കു കാരണമാകുന്നു.
വർഗ്ഗം:ശരീരദ്രവങ്ങൾ
വല്ലിടീച്ചർ
കേരളത്തിൽ കണ്ണൂർ ജില്ലയിലെ അനേകം സാംസ്ക്കാരിക പരിപാടികളിൽ സ്വന്തമായി എഴുതി തയ്യാറാക്കിയ പ്രാർത്ഥന ചൊല്ലുന്നതിനാൽ നാട്ടുകാർക്കിടയിൽ പ്രാർത്ഥനടീച്ചർ എന്ന പേരിൽ അറിയപ്പെടുന്ന വനിതയാണ് വല്ലിടീച്ചർ. 2011-ൽ കേരള സംഗീത നാടക അക്കാദമിയുടെ ഗുരുപൂജ പുരസ്ക്കാരം വല്ലിടീച്ചർക്കു ലഭിച്ചു. സാമൂഹ്യപ്രവർത്തകയും അദ്ധ്യാപികയും നർത്തകിയും അഭിനേത്രിയും ഗായികയുമായ വനിതയാണ് വല്ലിടീച്ചർ.
ജീവിതരേഖ
1943 ജൂൺ 15-ന് കണ്ണൂർ ജില്ലയിലെ തളിപ്പറമ്പിൽ അപ്പാട്ടെവീട്ടിൽ കുഞ്ഞികൃഷ്ണൻ നായരുടെയും ചന്ദ്രോത്ത്‌വീട്ടിൽ മാധവിയമ്മയുടെയും മകളായി ജനിച്ചു. ടി. കുഞ്ഞിരാമൻ നായരാണ് ഭർത്താവ്. സുനേഷ് വളർത്തുമകൻ.
വിദ്യാഭ്യാസം ആരംഭിച്ചത് ഡൽഹിയിലാണെങ്കിലും കണ്ണൂർ ജില്ലയിലെ തളിപ്പറമ്പ് അക്കിപ്പറമ്പ് എൽ.പി. സ്ക്കൂൾ, തൃച്ഛംബരം യൂ.പി. സ്ക്കൂൾ, കാടാച്ചിറ ഹൈസ്ക്കൂൾ, മൂത്തേടത്ത് ഹൈസ്ക്കൂൾ, നീലേശ്വരം ശ്രീ നാരായണ ട്രെയിനിംഗ് സ്ക്കൂൾ എന്നിവിടങ്ങളിലായാണ് പൂർത്തിയാക്കിയത്. അദ്ധ്യാപിക ആയി കണ്ണൂർ ജില്ലയിലെ കല്ല്യാട് യൂ.പി. സ്ക്കൂൾ, ചാമക്കാല എൽ.പി. സ്ക്കൂൾ എന്നിവിടങ്ങളിൽ ജോലി ചെയ്തശേഷം വിരമിച്ചു. സ്ക്കൂൾ അദ്ധ്യാപനം കൂടാതെ സംഗീതം, നൃത്തം, നാടകം എന്നിവയും ടീച്ചർ കുട്ടികളെ പഠിപ്പിച്ചിട്ടുണ്ട്. ലഘുചിത്രം|ഇടത്ത്‌|വയോജനകൂട്ടായ്മയിൽ വല്ലിടീച്ചർ ടീച്ചറുടെ അച്ഛൻ ഡൽഹി റെയിൽ‌വെ ഇൻസ്‌പെക്ടറായിരുന്നതിനാൽ കുട്ടിക്കാലം ഡൽഹിലായിരുന്നു. രണ്ടാം ക്ലാസ്സിൽ പഠിക്കുമ്പോൾ കൃഷ്ണനായി വേഷമിട്ട് വല്ലി ആദ്യമായി നൃത്തം ചെയ്തു. 12 വർഷം നൃത്തവും എട്ട് വർഷം സംഗീതവും പഠിച്ചു. ഇപ്പോഴും ആഡൂർ ബാലു മാസ്റ്ററുടെ കീഴിൽ സംഗീത പഠനം തുടരുന്നു. തൃച്ചംബരം യു.പി സ്‌കൂളിൽ ആറാംക്ലാസിൽ പഠിക്കുമ്പോൾ കുട്ടമത്തിന്റെ ബാലഗോപാലൻ എന്ന നാടകത്തിൽ, ബാലഗോപാലനായാണ് വല്ലി ആദ്യമായി നാടകത്തിൽ അഭിനയിച്ചത്. പഴശ്ശിരാജയാണ്, ആദ്യത്തെ പ്രൊഫഷണൽ നാടകം.
1957-ൽ ആചാര്യ വിനോബാജി കേരളം സന്ദർശിച്ചപ്പോൾ അദ്ദേഹത്തിന്റെ പ്രസംഗം മലയാളത്തിലേക്ക് തർജ്ജമ ചെയ്ത ഏറ്റവും ചെറിയകുട്ടിയെന്ന നിലയിൽ വല്ലി ജനശ്രദ്ധ നേടിയിരുന്നു. അന്ന് ‘രഘുപതി രാഘവരാജാറാം’‘ എന്ന ഗാനം പാടി നൃത്തം ചെയ്ത വല്ലിയെ വിനോബാജി അനുഗ്രഹിച്ചിട്ടുണ്ട്.
1956 മുതൽ 72 വരെയായി 65 നാടകങ്ങളിൽ വല്ലിടീച്ചർ അഭിനയിച്ചിട്ടുണ്ട്. അഭിനയിച്ച എല്ലാ നാടകങ്ങളുടെയും അതിലെ കഥാപാത്രങ്ങളുടെയും പേരുകൾ ടീച്ചർ ഒരു പുസ്തകത്തിൽ എഴുതിസൂക്ഷിച്ചിട്ടുണ്ട്. സി.എൽ. ജോസിന്റെ 14 നാടകങ്ങളിലും പ്രധാനവേഷത്തിൽ ടീച്ചർ അഭിനയിച്ചു. സംഗീത സംവിധായകൻ കെ. രാഘവൻ മാസ്റ്റർ ഈണം‌പകർന്ന ഗാനങ്ങൾ ആലപിച്ചിട്ടുണ്ട്. നാടകരംഗത്ത് വല്ലിടീച്ചറുടെ സംഭാവനകൾ കണക്കിലെടുത്താണ് കേരള സംഗീതനാടക അക്കാദമി ഗുരുപൂജ അവാർഡ് സമ്മാനിച്ചത്.
നാടകാഭിനയത്തിനൊപ്പം പഠനവും മുന്നോട്ടു കൊണ്ടുപോയി ടി.ടി.സി. പൂർത്തിയാക്കിയ വല്ലിടീച്ചർ, കല്ല്യാട് യു.പി സ്‌കൂളിൽ അധ്യാപിക ആയതോടെ നാടക വേദികളിൽ നിന്ന് മാറി നിൽക്കേണ്ടി വന്നു. എന്നാൽ, ഇക്കാലയളവിലും കുട്ടികളെ യുവജനോത്സവങ്ങളിൽ പങ്കെടുപ്പിക്കാൻ നാടകവും പാട്ടും ഡാൻസും മോണോആക്ടും ടീച്ചർ അഭ്യസിപ്പിച്ചിരുന്നു. പ്രാർത്ഥനാഗാനങ്ങൾക്കൊപ്പം കഥ, കവിത, യാത്രാവിവരണം എന്നിവയും ടീച്ചർ എഴുതിയിട്ടുണ്ട്. അവർ എഴുതിയ 40കഥകളും 25കവിതകളും ആനുകാലികങ്ങളിൽ പ്രസിദ്ധീകരിച്ചിട്ടുണ്ട്. കണ്ണൂരിലെ നിരവധി സംഘടനകളിലും സ്ഥാപനങ്ങളിലുമെല്ലാം ഭാരവാഹിത്വമുള്ളവരാണ് വല്ലിടീച്ചർ. ഇപ്പോഴും പാവപ്പെട്ട ധാരാളം‌കുട്ടികളെ അഭിനയവും സംഗീതവും നൃത്തവും പഠിപ്പിക്കുന്നുണ്ട്.
അവലംബം
വർഗ്ഗം:മലയാളനാടകനടിമാർ വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ വർഗ്ഗം:1943-ൽ ജനിച്ചവർ
ജെ.സി.ആർ. ലിക്‌ലൈഡർ
ജെ.സി.ആർ.ലിക് ലൈഡർ (ജനനം:1915 മരണം:1990‌)ഇൻറർനെറ്റിന്റെ വികസനത്തിന് ഉൾകാഴ്ചയുള്ള ആശയങ്ങളിലൂടെ സംഭാവന നൽകിയ ആളാണ് ജെ.സി.ആർ.ലിക് ലൈഡർ ,ജെസി.ആർ. അല്ലെങ്കിൽ ലിക്ക് എന്നാണ് ലളിതമായി അറിയപ്പെടുന്നത്. അദ്ദേഹം ഒരു അമേരിക്കൻ സൈക്കോളജിസ്റ്റും കമ്പ്യൂട്ടർ ശാസ്ത്രജ്ഞനുമായിരുന്നു അദ്ദേഹം കമ്പ്യൂട്ടർ സയൻസ് വികസനത്തിലും പൊതു കമ്പ്യൂട്ടിംഗ് ചരിത്രത്തിലും ഏറ്റവും പ്രമുഖ വ്യക്തികളിൽ ഒരാളായി കണക്കാക്കപ്പെടുന്നു.
നെറ്റ് വർക്ക് ചെയ്ത കമ്പ്യൂട്ടറുകളുടെ ആവശ്യകത,എളുപ്പമുള്ള യൂസർ ഇൻറർ ഫേസുകൾ,ഗ്രാഫിക്കൽ കമ്പ്യൂട്ടിംഗ്, പോയിൻറ് & ക്ലിക്ക് ഇൻറർ ഫേസുകൾ,ഡിജിറ്റൽ ലൈബ്രറികൾ,ഇ-കൊമേഴ്സ്, ഓൺലൈൻ ബാങ്കിംഗ് തുടങ്ങിയ ഇന്നത്തെ സുപ്രധാന ആശയങ്ങളെല്ലാം ലിക് ലൈഡറുടേതാണ്. ഇന്നത്തെ കാനോനിക്കൽ ഗ്രാഫിക്കൽ ഉപയോക്തൃ ഇന്റർഫേസ് അതിന്റെ ആദ്യകാല രൂപത്തിന് വേണ്ട ഗവേഷണത്തിന് അദ്ദേഹം ധനസഹായം നൽകി.അർപ്പാനെറ്റ് പദ്ധതിയുടെ പിതാവായി ലിക് ലൈഡറേയാണ് കണക്കാക്കുന്നത്.
ഡിജിറ്റൽ യുഗത്തിൽ കമ്പ്യൂട്ടിംഗിന്റെ വിത്ത് പാകിയതിന് അദ്ദേഹത്തെ "കമ്പ്യൂട്ടിംഗിന്റെ ജോണി ആപ്പിൾസീഡ്" എന്ന് വിളിക്കുന്നു; സെറോക്‌സ് പാർകി (PARC)ന്റെ കമ്പ്യൂട്ടർ സയൻസ് ലബോറട്ടറിയുടെയും ഡിജിറ്റൽ എക്യുപ്‌മെന്റ് കോർപ്പറേഷന്റെ സിസ്റ്റം റിസർച്ച് സെന്ററിന്റെയും സ്ഥാപകനായ റോബർട്ട് ടെയ്‌ലർ അഭിപ്രായപ്പെട്ടു, "കമ്പ്യൂട്ടർ സാങ്കേതികവിദ്യയിലെ സുപ്രധാന മുന്നേറ്റങ്ങളിൽ ഭൂരിഭാഗവും-സെറോക്‌സ് പാർകിന്റെ ഗ്രൂപ്പ് ചെയ്ത ജോലികൾ ഉൾപ്പെടെ--ലിക്കിന്റെ കാഴ്ചപ്പാടിന്റെ വ്യാപ്തി മാത്രമായിരുന്നു അവ. യഥാർത്ഥത്തിൽ അവരുടേതായ പുതിയ ദർശനങ്ങളല്ല. അതിനാൽ അദ്ദേഹം യഥാർത്ഥത്തിൽ എല്ലാറ്റിന്റെയും പിതാവായിരുന്നു".
ജീവചരിത്രം
ലിക്ലൈഡർ 1915 മാർച്ച് 11 ന് അമേരിക്കയിലെ മിസോറിയിലെ സെന്റ് ലൂയിസിൽ ജനിച്ചു. ബാപ്റ്റിസ്റ്റ് മിനിസ്റ്ററായിരുന്ന ജോസഫ് പരോൺ ലിക്ക്ലൈഡറിന്റെയും മാർഗരറ്റ് റോബ്നെറ്റ് ലിക്ലൈഡറിന്റെയും ഏക പുത്രനായിരുന്നു അദ്ദേഹം. പിതാവിന് മതപശ്ചാത്തലം ഉണ്ടായിരുന്നിട്ടും, പിന്നീടുള്ള ജീവിതത്തിൽ അദ്ദേഹം മതവിശ്വാസിയായിരുന്നില്ല.
വിവരസാങ്കേതികവിദ്യയിൽ താൽപ്പര്യം പ്രകടിപ്പിച്ച അദ്ദേഹം 1950-ൽ എംഐടിയിലേക്ക് അസോസിയേറ്റ് പ്രൊഫസറായി മാറി, അവിടെ എംഐടി ലിങ്കൺ ലബോറട്ടറിയിൽ എഞ്ചിനീയറിംഗ് വിദ്യാർത്ഥികൾക്കായുള്ള ഒരു സൈക്കോളജി പ്രോഗ്രാമിന് വേണ്ടി ഒരു കമ്മിറ്റിയിൽ സേവനമനുഷ്ഠിച്ചു. എംഐടിയിൽ ആയിരിക്കുമ്പോൾ, ഹ്യൂമൻ ഫാക്ടേഴ്സുമായി ബന്ധപ്പെട്ട ടീമിന്റെ തലവനായി ലിക്ക്ലൈഡർ സേജ്(SAGE) പദ്ധതിയുടെ പ്രവർത്തനത്തിൽ ഏർപ്പെട്ടിരുന്നു.
അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:1915-ൽ ജനിച്ചവർ
ബാറോഗ്
ഹിമാചൽ പ്രദേശിലെ സോളൻ ജില്ലയിലെ ഒരു ചെറിയ ഗ്രാമമാണ് ബാറോഗ്.
ചരിത്രം
20 ആം നൂറ്റാണ്ടിന്റെ തുടക്കത്തിൽ കാൽക്ക - ശിം‌ല നാരോ ഗേജ് റെയിൽ‌വേ പണിയുന്നതിനിടയിൽ രൂപപ്പെട്ട ഗ്രാമമാണ് ബാറോഗ്. 1903 ൽ ഈ റെയിൽ‌വെ പാതയുടെ നിർമ്മാണത്തിൽ പ്രധാനിയായിരുന്ന ഒരു എൻ‌ജീനീയറുടെ പേരിലാണ് ഈ ഗ്രാമത്തിന്റെ പേര്.
മലകളിൽ റെയിൽ‌വേ പാതയിൽ തുരങ്കങ്ങൾ ഉണ്ടാക്കുന്നതിന്റെ ചുമതലയുണ്ടായിരുന്ന എൻ‌ജിനീയറായിരുന്നു ബാറോഗ്. പക്ഷേ, ചില തുരങ്കങ്ങൾ ഉണ്ടാക്കുന്നതിൽ അദ്ദേഹത്തിന് പിഴവ് പറ്റി. ഇതിന്റെ ശിക്ഷയായി ഒരു രൂപ അക്കാലത്ത് അദ്ദേഹത്തിൽ നിന്ന് ബ്രിട്ടീഷ് സർക്കാർ പിഴ ചുമത്തുകയും ചെയ്തു. ഈ അപമാനം സഹിക്ക വയ്യാതെ ബാറോഗ് ആത്മഹത്യ ചെയ്യുകയുണ്ടായി. പിന്നീട് പണിതീരാതിരുന്ന തുരങ്കത്തിന് സമീപം അദ്ദേഹത്തെ സംസ്കരിക്കുകയും ചെയ്തു. ഈ സ്ഥലം പിന്നീട് ബാറോഗ് എന്നറിയപ്പെടുകയും ചെയ്തു.
പിന്നീട് ഈ പാതയിൽ മറ്റൊരു തുരങ്കം പണിയുകയും ചെയ്തു. അന്നത്തെ കാൽക്ക ശിം‌ല പാതയുടെ പ്രധാന എൻ‌ജിനീയറായിരുന്ന എച്ച്.എസ്. ഹാരിംഗ്ടൺ പണിത ഈ തുരങ്കം ആണ് ഈ പാതയിൽ സ്ഥിതി ചെയ്യുന്ന ഏറ്റവും നീളം കൂടിയ തുരങ്കം. 25 കി.മി വേഗതയിൽ പോകുന്ന ട്രെയിൽ സാധാരണ 2.5 മിനിറ്റ് ഈ തുരങ്കം സഞ്ചരിക്കാൻ എടുക്കുന്നു.
ഭൂമിശാസ്ത്രം
thumb|left|ബാറോഗ് റെയിൽ‌വേ സ്റ്റേഷൻ ബാറോഗ് സ്ഥിതി ചെയ്യുന്നത് 31.12722°N, 77.02222°W അക്ഷാംശ രേഖാംശത്തിലാണ്. ചണ്ഡിഗഡിൽ നിന്ന് 60കിമി ദൂരത്തിലും, ഹിമാചൽ പ്രദേശിന്റെ തലസ്ഥാനമായ ശിം‌ലയിൽ നിന്ന് 65 കി.മി ദൂരത്തിലുമാണ് ബാറോഗ് സ്ഥിതി ചെയ്യുന്നത്.
ബാറോഗ് സമുദ്ര നിരപ്പിൽ നിന്നും 1560 metres ഉയരത്തിലാണ് സ്ഥിതി ചെയ്യുന്നത്. ഈ ഉയരം കാരണം ഇവിടുത്തെ താപനില സാധാരണ നിലയിൽ 23 മുതൽ 10 °C  വരെ വേനലിലും,  15 മുതൽ 5 °C വരെ തണുപ്പുകാലത്തും ആണ്.
സാമ്പത്തികം
ഇവിടുത്തെ സാമ്പത്തിക സ്ഥിതി പ്രധാനമായും വിനോദസഞ്ചാരത്തെ ആശ്രയിച്ചാണ് നില നിൽക്കുന്നത്. ഇവിടെ ധാരാളം ഹോട്ടലുകൾ കാണപ്പെടുന്നുണ്ട്. ഇവിടുത്തെ നല്ല കാലാവസ്ഥ മൂലം ധാരാളം വിനോദ സഞ്ചാരികൾ ഇവിടെ എത്തി ച്ചേരാറുണ്ട്.
കൂടാതെ ഇന്ത്യൻ നാഷണൽ ഹോക്കി, അത്‌ലറ്റിക് ടീമുകളുടെ ഫിറ്റ്നസ് ക്യാമ്പും സ്ഥിതി ചെയ്യുന്നത് ബാറോഗിലാണ്.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ മലമ്പ്രദേശങ്ങൾ വർഗ്ഗം:ഹിമാചൽ പ്രദേശിലെ ഗ്രാമങ്ങൾ
ചെറൂപ്പ
കോഴിക്കോട് ജില്ലയിലെ മാവൂരിനടുത്ത് സ്ഥിതിചെയ്യുന്ന ഒരു ഗ്രാമമാണ് ചെറൂപ്പ. ചെരുപുഴയാണ് ചെറൂപ്പക്കാരുടെ പ്രധാന ജലസ്രോതസ്സ്. ചെറൂപ്പ - തെങ്ങിലക്കടവ് പാലം വരുന്നതിന് മുമ്പ് കാർഷികവിളകൾ ഈ പുഴ മാർഗ്ഗമാണ് ചെരുവഞ്ചിയിൽ ചന്തയിലേക്കും കവലകളിലേക്കും കൊണ്ട് പോകാറുണ്ടായിരുന്നത്.
ഗുരു ശിഖർ
സമുദ്രനിരപ്പിൽ നിന്ന് 5,676 അടി (1722 meters), ഉയരത്തിൽ സ്ഥിതി ചെയ്യുന്ന ഗുരു ശിഖർ രാജസ്ഥാനിലെ ഏറ്റവും ഉയരം കൂടിയ പ്രദേശമാണ്. മൌണ്ട് അബുവിൽ നിന്ന് 15 കി.മി ദൂരത്തിൽ സ്ഥിതി ചെയ്യുന്ന ഈ സ്ഥലം വളരെ പ്രകൃതി മനോഹരമാണ്.
ഉദ്ദിത പത്മാസനം
അവലംബം
വർഗ്ഗം:യോഗ
ഗുരു ശിഖർ
പ്രത്യേകതകൾ
ഈ കുന്നുകളിൽ സ്ഥിതി ചെയ്യുന്ന ദത്തായേത്ര അമ്പലത്തിൽ വിഷ്ണുവിന്റെ വളരെ വലിയ ഒരു ശില്പം സ്ഥിതി ചെയ്യുന്നുണ്ട്. കൂടാതെ ഈ അമ്പലത്തിനടുത്തായി, മൌണ്ട് അബു നക്ഷത്രശാല സ്ഥിതി ചെയ്യുന്നു. ഇവിടെ 1.2 മീ നീളമുള്ള ഒരു ടെലിസ്കോപ്പ് സ്ഥാപിച്ചിട്ടുണ്ട്. ഇവിടെ ധാരാളം ജ്യോതിശാസ്ത്രപരമായ ധാരാളം പരീക്ഷണങ്ങൾ നടക്കുന്നു.
വർഗ്ഗം:ഇന്ത്യയിലെ മലമ്പ്രദേശങ്ങൾ വർഗ്ഗം:അരാവലി പർവ്വതനിര
പാർശ്വ ത്രികോണാസനം
അവലംബം
വർഗ്ഗം:യോഗ
ഗ്വാൽദം
ഇന്ത്യയിലെ ഗഡ്‌വാളിനും കുമാവോണിനും ഇടക്ക് സ്ഥിതി ചെയ്യുന്ന ഒരു മലമ്പ്രദേശമാണ് ഗ്വാൽദം. കോസാനിയിൽ നിന്നും 30 കി.മി ദൂരത്തിലാണ് ഗ്വാൽദം സ്ഥിതി ചെയ്യുന്നത്.
ഭൂമിശാസ്ത്രം
ഗ്വാൽദം സ്ഥിതി ചെയ്യുന്നത് 30.02°N, 79.57°W അക്ഷാംശ രേഖാംശത്തിലാണ്. It has an average elevation of 1,708 metres (5,604 feet).
അവലംബം
വർഗ്ഗം:ഇന്ത്യയിലെ മലമ്പ്രദേശങ്ങൾ
ഡോൺ ശാന്തമായൊഴുകുന്നു
സുപ്രസിദ്ധമായ ഒരു റഷ്യൻ നോവലിന്റെ മലയാള വിവർത്തനമാണ് ഡോൺ ശാന്തമായൊഴുകുന്നു എന്ന കൃതി. റഷ്യൻ ഭാഷയിൽ മിഖായേൽ ഷോളോഖോവ് രചിച്ച പ്രഥമ നോവലായ തിഖിഡോൺ ആണ് മൂലകൃതി. റഷ്യനിൽ തിഖിഡോൺ (Tikhy Don) എന്നും ഇംഗ്ലീഷിൽ ദ് ക്വയറ്റ് ഡോൺ (The Quiet Don) എന്നും അറിയപ്പെടുന്നു. ഷോളോഖോവ് 1928-ൽ ഈ നോവലിന്റെ ആദ്യഭാഗം പ്രസിദ്ധീകരിച്ചു. പന്ത്രണ്ട് വർഷം കൊണ്ടാണ് (1928-40) നാലു വാല്യങ്ങളിലുള്ള ഈ നോവലിന്റെ പ്രസിദ്ധീകരണം പൂർത്തിയായത്. അതിന്റെ ഒരു ഭാഗം ഇംഗ്ലീഷിൽ ആൻഡ് ക്വയറ്റ് ഫ്ളോസ് ദ് ഡോൺ (1934) എന്ന പേരിലാണ് പ്രസിദ്ധീകൃതമായത്. ഈ കൃതി ഇംഗ്ലീഷിൽ വിവർത്തനം ചെയ്തത് സ്റ്റീഫൻ ക്യാരിയാണ്. റോബർട്ട് ഡാഗ്ലീഷും ഈ നോവലിന്റെ പരിഷ്കരിച്ച പതിപ്പ് തയ്യാറാക്കി പ്രസിദ്ധീകരിച്ചിട്ടുണ്ട്. മാത്യു ലൂക്ക് ഇതിന്റെ മലയാള പരിഭാഷ രണ്ടു വാല്യങ്ങളായിട്ടാണ് പ്രസിദ്ധീകരിച്ചിട്ടുള്ളത്. ഡോൺ ശാന്തമായൊഴുകുന്നു, ഡോൺ സമുദ്രത്തിലേക്കു തന്നെ ഒഴുകുന്നു എന്നീ പേരുകളിലാണ് ആ വാല്യങ്ങൾ പുറത്തുവന്നത്. 1965-ൽ ഇവ പ്രസിദ്ധീകൃതമായി.
പ്രതിപാദ്യം
1917 ഒക്ടോബറിലെ ബോൾഷെവിക്ക് വിപ്ലവത്തെത്തുടർന്ന് രൂപംകൊണ്ട സോവിയറ്റ് യൂണിയനിലാണ് കഥ നടക്കുന്നത്. ബോൾഷെവിക്കുകളിൽ നിന്ന് സ്വതന്ത്രമാകാൻ വേണ്ടി ഡോൺ കൊസ്സാക്കുകൾ നടത്തിയ ത്യാഗപൂർണവും രൂക്ഷവുമായ ആഭ്യന്തര സമരമാണ് ഈ കൃതിയിലെ പ്രതിപാദ്യം. വിവാദമായ ചിത്രീകരണം പ്രത്യേകം ശ്രദ്ധേയമാണ്. റഷ്യയിലുടനീളം പ്രചാരം സിദ്ധിച്ച ഈ സാഹിത്യസൃഷ്ടിയിലെ മുഖ്യകഥാധാര ഗ്രിഗോറിമെലഖോവും ഭർത്തൃമതിയായ അക്സീനയായും തമ്മിലുള്ള പ്രേമമാണ്. ഗ്രിഗോറിയുടെ ജീവിതത്തിലൂടെ കൊസ്സാക്ക് ജനതയുടെ സാമൂഹിക, മാനസിക പ്രശ്നങ്ങൾ അനാവരണം ചെയ്യപ്പെടുന്നു. ഈ കഥാപാത്രത്തിന്റെ സ്വഭാവ ചിത്രീകരണത്തിലും വിധിനിർണയത്തിലും ഷോളോഖോവ് പ്രകടിപ്പിച്ച കരുത്തും മികവും അന്നത്തെ സാമൂഹിക വ്യവസ്ഥിതിയുടെ പുരോഗതിക്കു വളരെയധികം സഹായകമായി. യഥാർഥമായ സ്ഥിതിസമത്വം വിഭാവനം ചെയ്യുന്ന ഒരു ഉത്തമ കലാസൃഷ്ടിയാണിത്. ഇതിന്റെ രചനയിലൂടെ ഷോളോഖോവ് വിശ്വസാഹിത്യകാരന്മാരുടെ പദവിയിലേക്കുയർന്നു.
ഇതിവൃത്തം
ഡോൺ തീരത്തെ മെലെഖോവ് കുടുംബത്തിന്റെ കഥയാണ് ഈ നോവലിന്റെ ഇതിവൃത്തം. കുടുംബത്തിലെ മൂത്തമകൻ, ഗ്രിഗോർ അയൽവാസിയായ സ്റ്റെപൻ അസ്തഖോവയുടെ ഭാര്യയായ അക്സീനയുമായി പ്രണയത്തിലാകുന്നു. എന്നാൽ ഗ്രിഗോറിന്റെ പിതാവ് നതാലിയ കൊർഷനോവുമായി മകന്റെ വിവാഹം നടത്തി. സ്വന്തം ഭാര്യയെ അംഗീകരിക്കാതെ അക്സീനയുമായുള്ള ബന്ധം ഗ്രിഗോർ തുടരുകയും ഇത് നാട്ടിൽ പാട്ടായിത്തീരുകയും ചെയ്തു. ഈ സംഭവത്തിൽ കൂപിതനായ പിതാവ് മകനെ വീട്ടിൽനിന്നു പുറത്താക്കുന്നതോടെ അക്സീനയുമായുള്ള ഗ്രിഗോറിന്റെ ബന്ധം ശക്തമാകുകയും ഇവരുടെ ദാമ്പത്യ ജീവിതത്തിൽ ഒരു മകൾ ജനിക്കുകയും ചെയ്തു. ദാമ്പത്യ ജീവിതത്തിൽ നിരാശയായ നതാലിയ ആത്മഹത്യക്കു ശ്രമിച്ചെങ്കിലും അവർ മരണത്തിൽനിന്ന് രക്ഷപ്പെടുകയാണുണ്ടായത്. മെലെഖോവ് ഇവരുടെ സംരക്ഷണം ഏറ്റെടുത്തു. സൈനിക സേവനത്തിനു ശേഷം തിരിച്ചുവന്ന ഗ്രിഗോർ തന്റെ മേലുദ്യോഗസ്ഥന്റെ മകൻ യുജീനുമായുള്ള അക്സീനയുടെ അവിഹിത ബന്ധം മനസ്സിലാക്കുകയും അവരെ ഉപേക്ഷിക്കുകയും ചെയ്തു. സ്വഗൃഹത്തിൽ തിരിച്ചുവന്ന ഗ്രിഗോർ ഭാര്യയുമായി രമ്യതയിലെത്തി. യുദ്ധക്കളത്തിൽ കാമുകിയുടെ ഭർത്താവും തന്റെ മുഖ്യ ശത്രുവുമായ സ്റ്റെപൻ അസ്തഖോവയെ ഗ്രിഗോർ കാണാനിടയായി. ഒരാക്രമണത്തിനിടയിൽ അസ്തഖോവയുടെ ജീവൻതന്നെ ഗ്രിഗോർ രക്ഷിക്കുകയുണ്ടായി.
വിപ്ലവാരംഭത്തിൽ നിലവിൽ വന്ന കെറെൻസ്കി ഭരണത്തിനു പകരം ഒരു സോവിയറ്റ് സോഷ്യലിസ്റ്റ് റിപ്പബ്ലിക് രൂപം കൊണ്ടു. ആഭ്യന്തരയുദ്ധം പൊട്ടിപ്പുറപ്പെടുകയും തങ്ങളുടെ സ്വതന്ത്രമായ പാരമ്പര്യത്തിൽ അഭിമാനം കൊണ്ടിരുന്ന കൊസ്സാക്കുകൾ ഡോൺ പ്രദേശത്തിനു മാത്രമായി ഒരു ഭരണകൂടം വേണമെന്ന് വാദിക്കുകയുമുണ്ടായി. എന്നാൽ ഒരു വിഭാഗം കോർനിലോവിന്റെ നേതൃത്വത്തിൽ പ്രതിപക്ഷത്തു നിലകൊണ്ടു. റെഡ് ആർമിയുടെ നേതൃനിരയിലെ ഒരു ഉദ്യോഗസ്ഥനായി ഗ്രിഗോർ അവരോധിക്കപ്പെട്ടു. ഈ ആഭ്യന്തര യുദ്ധത്തിൽ കോർനിലോവിന്റെ നേതൃത്വത്തിലുണ്ടായ പ്രതിപക്ഷ വിഭാഗം വിജയം കൈവരിച്ചു.
വിപ്ലവകാലത്ത് പെട്രോഗ്രാഡിനെതിരായി നടന്ന ആക്രമണത്തിൽ കൊസ്സാക്കുകൾ വഹിച്ച പങ്കാണ് ഷോളോഖോവ് ചിത്രീകരിക്കാൻ ശ്രമിച്ചത്. വിപ്ലവത്തെ അടിച്ചമർത്തുവാനുള്ള യത്നത്തിൽ കൊസ്സാക്കുകൾ എന്തുകൊണ്ട് സഹകരിച്ചു എന്നതിന്റെ ഉത്തരം വ്യക്തമാക്കാൻ ഇവർ ആരാണെന്നും ഇവർ വസിക്കുന്ന ഡോൺ ഭൂമി ഏതു തരത്തിലുള്ളതാണെന്നും വായനക്കാരെ ധരിപ്പിക്കേണ്ടത് ആവശ്യമാണെന്ന് നോവലിസ്റ്റിനു തോന്നി. അങ്ങനെയാണ് കൊസ്സാക്കുകളുടെ ജീവിതരീതി ഈ കൃതിയിൽ വിശദമാക്കാൻ അദ്ദേഹം മുതിർന്നത്. ഒക്ടോബർ വിപ്ലവത്തിന്റേയും അതിനെത്തുടർന്നുണ്ടായ ഭീകരമായ ആഭ്യന്തര സമരത്തിന്റേയും ചിത്രീകരണം ഈ കൃതിക്ക് ചരിത്ര പ്രാധാന്യം നൽകുന്നു. ഇതിവൃത്ത ഘടനയിലും കലാപരമായ ശില്പ ഭദ്രതയിലും ടോൾസ്റ്റോയിയുടെ യുദ്ധവും സമാധാനവും എന്ന വിശ്വോത്തര നോവലിനെ നമ്മുടെ ഓർമയിലെത്തിക്കും ഈ പ്രകൃഷ്ടകൃതി. ടോൾസ്റ്റോയിയെ അനുകരിച്ച് ഷോളോഖോവും ജീവചരിത്രവും യുദ്ധരംഗങ്ങളും ഗ്രാമീണ ജീവിതവും സാമൂഹികകലഹങ്ങളും രാഷ്ട്രീയ പരിവർത്തനങ്ങളും ആകർഷകമായി സമന്വയിപ്പിച്ചു ചിത്രീകരിച്ചിരിക്കുന്നു. തെക്കുകിഴക്കൻ റഷ്യയിൽ, ഡോൺ തടങ്ങളിൽ നിവസിക്കുന്ന കൊസ്സാക്കുകളുടെ ജീവിത സമ്പ്രദായങ്ങളെ പശ്ചാത്തലമാക്കി രചിച്ചിട്ടുള്ള ഈ നോവലിൽ 1914-17-ലെ റസ്സോ-ജർമൻ യുദ്ധവും തുടർന്നുണ്ടായ ഒക്ടോബർ വിപ്ലവവും 1918-21-ലെ ആഭ്യന്തര സമരവും വസ്തുനിഷ്ഠവും ഹൃദയസ്പർശിയുമായി ചിത്രീകരിച്ചിരിക്കുന്നു.
പ്രിയങ്കരമായ ഗ്രന്ഥം
1940-നും 50-നുമിടയ്ക്ക് മൂലകൃതിയുടെ പല പതിപ്പുകളിലായി അച്ചടിച്ച അൻപതു ലക്ഷത്തിലധികം കോപ്പികൾ റഷ്യയിൽ വിറ്റഴിഞ്ഞു. സോവിയറ്റ് സാഹിത്യത്തിൽ വളരെ പ്രചാരം സിദ്ധിച്ചതും പ്രിയങ്കരവുമായ ഒരു ഗ്രന്ഥമാണിത്. അനവധി വിദേശ ഭാഷകളിലേക്ക് ഈ കൃതി വിവർത്തനം ചെയ്യപ്പെട്ടു. ഐവാൻ ഡെഡ്രോ വ്സ്കിയുടെ സമർഥമായ സംവിധായകത്വത്തിൽ സംഗീത നാടകമായും അനന്തരം ചലച്ചിത്രമായും ആവിഷ്കരിക്കപ്പെട്ട് കലാകുതുകികളെ ഈ കൃതി ആനന്ദിപ്പിക്കുകയുണ്ടായി. 1941-ലെ സ്റ്റേറ്റ് പ്രൈസിന് ഷോളോഖോവിന്റെ ഡോൺ നോവൽ തിരഞ്ഞെടുക്കപ്പെട്ടു.
പുറംകണ്ണികൾ
വർഗ്ഗം:റഷ്യൻ നോവലുകൾ വർഗ്ഗം:ചലച്ചിത്രമാക്കപ്പെട്ട സാഹിത്യ സൃഷ്ടികൾ
മണ്ണെണ്ണ
എളുപ്പത്തിൽ തീ പിടിക്കുന്ന ഒരു ഹൈഡ്രോകാർബൺ ദ്രാവകമാണ് മണ്ണെണ്ണ. ഗ്രീക്കിലെ കെറോസ്(keros) എന്ന വാക്കിൽ നിന്നാണ് ആംഗലേയ നാമമായ കെറോസീൻ എന്ന പേരു മണ്ണെണ്ണക്ക് ലഭിച്ചത്. മണ്ണിൽനിന്നും കുഴിച്ചെടുക്കുന്നതിനാൽ മലയാളത്തിൽ മണ്ണെണ്ണ എന്ന് പേർ വന്നു. ഏഷ്യയിലും ആഫ്രിക്കയിലും മറ്റും വൈദ്യുതി ലഭ്യമല്ലാത്ത ഗ്രാമീണ മേഖലകളിൽ വിളക്കു കത്തിക്കുന്നതിനായി മണ്ണെണ്ണ ധാരാളമായി ഉപയോഗിക്കുന്നു. പ്രാദേശികമായി ചിമ്മിണിവിളക്കുകളിൽ ഉപയോഗിക്കുന്നതിനാൽ ചിമ്മിണിഎണ്ണ എന്നും അറിയപ്പെടുന്നു. കേരളത്തിൽ റേഷനിങ്ങ് സമ്പ്രദായം നിലവിൽ വന്നതിനു ശേഷം പൊതുജനങ്ങൽക്ക് റേഷൻ കടകൾ വഴിയാണ് ഇത് വിതരണം ചെയ്തിരുന്നത്. റേഷൻ കടകളിൽ നിന്നും ഇത് കരിഞ്ചന്തവഴി വില്പനനടത്തുന്നത് തടയാനായി എൺപതുകളിൽ നീല നിറത്തിൽ റേഷൻ കടകളിലൂടെയും നിറമില്ലാതെ പൊതുമാർക്കറ്റിലൂടെയും വിതരണം തുടങ്ങി.
വർഗ്ഗം:എണ്ണകൾ വർഗ്ഗം:ശീതീകാരികൾ വർഗ്ഗം:അമേരിക്കൻ കണ്ടുപിടിത്തങ്ങൾ
മാങ്ങയിഞ്ചി
ഇഞ്ചി കുടുംബത്തിലെ ഒരു അംഗമാണ് മാങ്ങയിഞ്ചി Curcuma amada (mango ginger). പച്ചമാങ്ങയുടെ രുചിയുമായി സാമ്യമുള്ള ഇഞ്ചിയായതു കൊണ്ടാണ് ഇത് മാങ്ങയിഞ്ചി ഇന്ന് വിളിക്കുന്നത് .തെക്കേ ഇന്ത്യയിലാണ് ഇത് സാധാരണയായി കണ്ടുവരുന്നത്. അച്ചാറിടാനും ചമ്മന്തി അരക്കാനുമാണ് ഇത് കൂടുതായി ഉപയോഗിക്കുന്നത്.
അവലംബം
വർഗ്ഗം:പച്ചക്കറികൾ
മലപ്പുറം (വിവക്ഷകൾ)
മലപ്പുറം എന്ന പദം കൊണ്ട് താഴെ പറയുന്നവയിൽ ഏതിനെയും വിവക്ഷിക്കാം
ആമത്താളി
കേരളത്തിൽ പശ്ചിമഘട്ടത്തിലെ മലപ്രദേശങ്ങളിൽ കാണപ്പെടുന്ന ഒരിനം ഇടത്തരം നിത്യഹരിത വൃക്ഷമാണ് ആമത്താളി (ശാസ്ത്രീയനാമം: Trema orientalis). ആമത്താളി വൃക്ഷം ഇന്ത്യയടക്കം, ഏഷ്യൻ രാജ്യങ്ങളിലും ആഫ്രിക്ക, ഓസ്ട്രേലിയ എന്നീ ഭൂഖണ്ഡങ്ങളിലും ഇവ കാണപ്പെടുന്നു. നനവാർന്ന നിത്യഹരിതവനങ്ങളിലും ഈർപ്പമുള്ള മഴക്കാടുകളിലും കണ്ടു വരുന്നു. പൊട്ടാമ, അമരാത്തി, പൊട്ടാമരം എന്ന പേരുകളിലും അറിയപ്പെടുന്നു.
വിവരണം
വളരെ പെട്ടെന്നു വളരുന്ന വൃക്ഷമാണ് അധികം ദീർഘായുസ്സില്ലാത്ത ആമത്താളി. വനങ്ങളിൽ ഇവ 18 മീറ്റർ വരെ ഉയരത്തിൽ വളരറുണ്ട്. 2 വർഷം കൊണ്ട് ഇവ 11 മീറ്റർ വരെ ഉയരം വയ്ക്കുന്നു. വരൾച്ചയും അതിശൈത്യവും താങ്ങാൻ ഇവയ്ക്ക് ശേഷിയുണ്ട്. അനുപർണ്ണങ്ങളുള്ള ഇലകൾ ഏകാന്തരമായാണ് വിന്യസിച്ചിരിക്കുന്നത്. ഏകദേശം 11 സെന്റീമീറ്റർ നീളവും 5 സെന്റീമീറ്റർ വീതിയുമുള്ള ഇലകൾ രണ്ടു നിരകളിലായാണ് കാണപ്പെടുന്നത്. ഇലയുടെ സിരകൾ വ്യക്തമായി കാണുന്നു.
ജനുവരി മുതലാണ് പൂക്കാലം ആരംഭിക്കുന്നത്. ചെറിയ പൂക്കൾ വെള്ള നിറത്തിൽ കാണപ്പെടുന്നു. വേനൽക്കാലത്തോടെ ഫലങ്ങൾ മൂപ്പെത്തുന്നു. മൂത്ത കായ്ക്ക് കറുപ്പുനിറമാണുള്ളത്. കാറ്റുവഴിയും ജലത്തിലൂടെയും വിത്തുവിതരണം നടക്കുന്നു. തടിക്ക് ഈടും ബലവും കുറവായതിനാൽ തീപ്പെട്ടി, കളിപ്പാട്ട നിർമ്മാണ്ണങ്ങൾക്ക് ഉപയോഗിക്കുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം വർഗ്ഗം:അറേബ്യൻ ഉപദ്വീപിലെ സസ്യങ്ങൾ
കേരളത്തിലെ സസ്തനികൾ
കേരളത്തിലെ സസ്തനികളുടെ ശാസ്ത്രീയ വർഗ്ഗീകരണം ആധാരമാക്കിയുള്ള പട്ടിക.
=
Species (സ്പീഷീസ്): Tursiops aduncus (Indo-Pacific bottlenose dolphin / ഇൻഡോ-പസിഫിക് കുപ്പിമൂക്കൻ ഡോൾഫിൻ)=====
അവലംബം
വർഗ്ഗം:കേരളവുമായി ബന്ധപ്പെട്ട പട്ടികകൾ * വർഗ്ഗം:ജീവികളുമായി ബന്ധപ്പെട്ട പട്ടികകൾ
യു.എസ്.എ. 193
അമേരിക്ക വിക്ഷേപിച്ച ചാര ഉപഗ്രഹങ്ങളിൽ ഒന്നാണ്‌ '''യു.എസ്.എ. 193'''. ഇംഗ്ലീഷ്: USA 193. പത്തു ടണ്ണോളം ഭാരമുള്ള ഈ ചാര ഉപഗ്രഹഹത്തിന്മേലുള്ള നിയന്ത്രണം ശാസ്ത്രജ്ഞർക്ക് നഷ്ടപ്പെട്ടു. ഭൂമിയിലേക്ക് പതിച്ചുകൊണ്ടിരുന്ന ഉപഗ്രഹത്തെ 2008 ഫെബ്രുവരി 21-ന്‌ അമേരിക്കൻ നാവികസേന ഒരു ഉപഗ്രഹവേധ മിസൈൽ ഉപയോഗിച്ച് തകർത്തു.
കുറിപ്പുകൾ
വർഗ്ഗം:കൃത്രിമോപഗ്രഹങ്ങൾ
മലയിലഞ്ഞി
പശ്ചിമഘട്ടത്തിൽ അങ്ങോളമിങ്ങോളം കാണപ്പെടുന്ന ഒരിനം ചെറുമരമാണ് മലയിലഞ്ഞി. ഈ മരം എട്ടുമീറ്റർ വരെ ഉയരം വയ്ക്കുന്നു. ഇലഞ്ഞിയുടെ പൂക്കളോടു സാമ്യമുള്ള വെളുത്ത പൂക്കളാണ് ഇതിലുണ്ടാകുന്നത. നിറയെ കറുത്ത ചെറിയ കായ്കൾ ഉണ്ടാവുന്നു. ഒറ്റവരയൻ സാർജന്റിന്റെ ഭക്ഷണസസ്യങ്ങളിലൊന്ന് മലയിലഞ്ഞിയാണ്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
ആരംപുളി
മന്ദാരത്തിന്റെ കുടുംബത്തിലെ ഇലപൊഴിക്കുന്ന ഒരു ചെറുമരമാണ് ആരംപുളി. . മരമന്ദാരം എന്നും അറിയപ്പെടുന്നു. ഇന്ത്യ, മ്യാന്മർ, ശ്രീലങ്ക എന്നിവിടങ്ങളിൽ ധരാളമായി കണ്ടുവരുന്നു. തടിയും ഇലകളും പൂക്കളും ഔഷധമായി ഉപയോഗിക്കുന്നു. ഇവയിൽ ധാരാളം കാൽസ്യവും ഇരുമ്പും അടങ്ങിയിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ
കേവൽദേവ് ദേശീയോദ്യാനം
രാജസ്ഥാൻ സംസ്ഥാനത്തിലെ ഭരത്പൂർ ജില്ലയിലാണ് കേവൽദേവ് ദേശീയോദ്യാനം സ്ഥിതി ചെയ്യുന്നത്. 1981-ലാണ് ഇത് നിലവിൽ വന്നത്. ദേശാടനപ്പക്ഷികൾ ധാരാളമായി കാണപ്പെടുന്ന ഒരു പ്രദേശമാണിത്. ഉദ്യാനത്തിന്റെ മദ്ധ്യഭാഗത്തായി സ്ഥിതി ചെയ്യുന്ന ശിവക്ഷേത്രത്തിന്റെ പേരിൽ നിന്നാണ് ഉദ്യാനത്തിന് കേവൽദേവ് എന്ന പേര് ലഭിച്ചത്. യുനെസ്കോയുടെ ലോക പൈതൃക പട്ടികയിൽ ഈ കേന്ദ്രത്തെ ഉൾപ്പെടുത്തിയുട്ടുണ്ട്.
ഭൂപ്രകൃതി
ഉദ്യാനത്തിന്റെ വിസ്തൃതി 29 ചതുരശ്ര കിലോമീറ്ററാണ്. തണ്ണീർത്തടങ്ങൾ നിറഞ്ഞതാണീ പ്രദേശം.
ജന്തുജാലങ്ങൾ
കരണ്ടി കൊക്കൻ കൊക്ക് (Spoon billed stork), സൈബീരിയൻ കൊക്ക് തുടങ്ങിയ ദേശാടനപ്പക്ഷികളുടെ ഇഷ്ട വാസസ്ഥലമാണിവിടം. നാന്നൂറിലേറെ ഇനം പക്ഷികളാണ് ഇവിടെയുള്ളത്. റീസസ് കുരങ്ങ്, ലംഗൂർ, ബംഗാൾ കുറുക്കൻ‍, വരയൻ കഴുതപ്പുലി, പുള്ളിമാൻ, കൃഷ്ണമൃഗം, നീൽഗായ്, മുയൽ തുടങ്ങിയ ജന്തുക്കളേയും ഇവിടെ കാണാം.
അവലംബം
വർഗ്ഗം:രാജസ്ഥാനിലെ ദേശീയോദ്യാനങ്ങൾ
ബൻടാല ദേശീയോദ്യാനം
ബൻടാല ദേശീയോദ്യാനം ശ്രീലങ്കയിലെ ഹമ്പൻടോട്ടയിൽ നിന്നും 15 കിലോമീറ്റർ ദൂരത്തിൽ സ്ഥിതിചെയ്യുന്ന ദേശീയോദ്യാനങ്ങളിലൊന്നാണിത്. ഈ ദേശീയോദ്യാനത്തിലെ ബൻടാല തുറമുഖ പ്രദേശത്ത്   കൂട്ടംകൂടുന്ന197 വർഗ്ഗത്തിൽപ്പെട്ട പക്ഷികളിൽ ദേശാടനപക്ഷിയായ വലിയ അരയന്നക്കൊക്കുകളുടെ വലിയകൂട്ടം ഇവിടെ കാണപ്പെടുന്നു. 1969-ൽ ബൻടാലയെ വന്യജീവിസങ്കേതമായി നാമനിർദ്ദേശം ചെയ്തു. 1993 ജനുവരി 4 ന് ഇതിനെ ദേശീയോദ്യാനമായി മാറ്റപ്പെടുകയും ചെയ്തു. 1991-ൽ റാംസർ റാംസർ ഉടമ്പടി പ്രകാരം ശ്രീലങ്കയിലെ ആദ്യത്തെ തണ്ണീർത്തടമായി ബൻടാലയെ പ്രഖ്യാപിക്കപ്പെട്ടു. 2005-ൽ ഈ ദേശീയോദ്യാനത്തെ ശ്രീലങ്കയിലെ നാലാമത്തെ ബയോസ്ഫിയർ റിസർവ് ആയി യുനെസ്കോ നാമനിർദ്ദേശം ചെയ്തു. കൊളംബോയിൽ നിന്നും 245 കിലോമീറ്റർ തെക്കു-കിഴക്കായി ഈ ദേശീയോദ്യാനം സ്ഥിതിചെയ്യുന്നു.
ചരിത്രം
ബൻടാലയെ 1969 ഡിസംബർ 5 ന് വന്യമൃഗസങ്കേതമായി പ്രഖ്യാപിക്കപ്പെട്ടു. 1993 ജനുവരി 4 ന് ഇതിനെ 6,216 ചതുരശ്രകിലോമീറ്റർ വിസ്തീർണ്ണം ഉള്ള ദേശീയോദ്യാനമായി ഉയർത്തി. എങ്ങനെ ആയിരുന്നാലും 2004-ൽ ഈ ദേശീയോദ്യാനം 3,698 ചതുരശ്രകിലോമീറ്റർ വിസ്തീർണ്ണം ആയി ചുരുങ്ങി.1991-ൽ ബൻടാലയെ റാംസർ തണ്ണീർത്തടമായി നാമനിർദ്ദേശം ചെയ്തു. 2006 ജനുവരിയിൽ 3,339.38 ഹെക്ടർ പ്രദേശമുള്ള ബൻടാലയെയും ചുറ്റുമുള്ള പ്രദേശങ്ങളെയും ചേർത്ത് വിൽമണ്ണ സങ്കേതമായി പ്രഖ്യാപിക്കപ്പെട്ടു.
പുറത്തേയ്ക്കുള്ള കണ്ണി
വർഗ്ഗം:ശ്രീലങ്കയിലെ ദേശീയോദ്യാനങ്ങൾ
പഞ്ചക്ഷതങ്ങൾ
ക്രൈസ്തവ വിശ്വാസമനുസരിച്ച് യേശുക്രിസ്തു കുരിശില്‌ തറയ്ക്കപ്പെട്ടപ്പോഴുണ്ടായതെന്ന് വിശ്വസിക്കപ്പെടുന്ന അഞ്ചു മുറിവുകളെയാണ് പഞ്ചക്ഷതങ്ങൾ എന്ന പദംകൊണ്ട് വിവക്ഷിക്കുന്നത്. ഈ മുറിവുകളെ സംബന്ധിച്ച് വ്യക്തമായ വിവരണങ്ങളൊന്നും സുവിശേഷങ്ങളിൽ കാണുന്നില്ല. അതേസമയം യോഹന്നാന്റെ സുവിശേഷത്തിൽ "എല്ലുകളൊന്നും പൊട്ടിയിരുന്നില്ലെന്ന്" വിവരിക്കുന്നുമുണ്ട്. .
കരിശിൽ തറച്ചപ്പോൾ കുരിശിന്റെ കുറുകയുള്ള പടിയുമായി ശരീരം ബന്ധിപ്പിക്കുന്നതിന് ഇരു കൈകളിലും ഒരോ ആണികൾ വീതം തറച്ചപ്പോൾ രണ്ടുമുറിവുകൾ ഉണ്ടായി എന്നും കുരിശിന്റെ നെടുകെയുള്ള തടിയിൽ കാലുകൾ കൂട്ടിവെച്ച് കാൽപ്പാദങ്ങളിൽ ആണി തറച്ചപ്പോൾ ഇരു കാലുകളിലുമായി മൂന്നും നാലും മുറിവുകൾ ഉണ്ടായി എന്നും കുരിശിൽ യേശുവിന്റെ മരണം ഉറപ്പാക്കുന്നതിനായി ഒരു ഭടൻ കുന്തം കൊണ്ട് ശരീരത്തിന്റെ പാർശ്വഭാഗത്ത് കുത്തിയെന്നും അതാണ് അഞ്ചാമത്തെ മുറിവെന്നും വിശ്വസിക്കപ്പെടുന്നു. കുരിശാരോഹണ സമയത്തെ വിവരണങ്ങൾക്കനുസരിച്ചാണെങ്കിൽ ഇതിലധികം മുറിവുകൾ യേശുവിന് ഏറ്റിരിക്കും എന്ന് വാദിക്കുന്നവരും ഉണ്ട്. തലയിൽ മുൾക്കിരീടം വെച്ചതിലും ചാട്ടവാറടികൾ ഏറ്റതിലും വെച്ച് മറ്റ് ധാരാളം മുറിവുകൾ ഉണ്ടായിട്ടുണ്ടാവും എന്നാണ് അവർ വാദിക്കുന്നത്. അതുപൊലെ കൈകളിൽ ആണി തറച്ചുവെന്ന് പറയുന്നത് മണിബന്ധത്തിലാണോ, കൈവെള്ളയിലാണോ എന്നതിലും തർക്കമുന്നയിക്കുന്നവരുണ്ട്.
പാർശ്വഭാഗത്തുനിന്നും കുന്തം കൊണ്ട് കുത്തിയപ്പോഴുണ്ടായ മുറിവിൽ നിന്നും രക്തവും വെള്ളവും പുറത്തുചാടി എന്ന് യോഹന്നാന്റെ സുവിശേഷം ( 19:34) പറയുന്നു. യേശു ഒരേ സമയം മനുഷ്യനും അതേ സമയം ദൈവവുമായിരുന്നു എന്നതിന്റെ സൂചനയാണിതെന്ന് ഈ ഭാഗം വ്യാഖ്യാനിക്കുന്നവർ അവകാശപ്പെടുന്നു. . പഞ്ചക്ഷതങ്ങളെ സംബന്ധിച്ച വിശ്വാസത്തിന്റെ അടിസ്ഥാനത്തിൽ പ്രത്യേക ആരാധനാക്രമം ലോകത്തിന്റ ചിലഭാഗങ്ങളിലെ ക്രൈസ്തവർക്കിടയിൽ ഉരുത്തിരിഞ്ഞുവന്നിട്ടുണ്ട്.
അവലംബം
വർഗ്ഗം:ക്രൈസ്തവം വർഗ്ഗം:സംഖ്യാശബ്ദവിജ്ഞാനം
ഔദ്യോഗിക ഭാഷ
സർക്കാരിൻറെയും മറ്റു ഔദ്യോഗിക സ്ഥാപനങ്ങളുടേയും വ്യവഹാരങ്ങൾക്കായി ഉപയോഗിക്കുന്ന ഭാഷയാണ് ഔദ്യോഗിക ഭാഷ. സാധാരണഗതിയിൽ ഒരു രാജ്യത്തിലെ കോടതി, പാർലമെന്റ്, ഭരണസംവിധാനം എന്നിവിടങ്ങളിൽ ഉപയോഗിക്കുന്നതായിരിക്കും ഔദ്യോഗിക ഭാഷ. എന്നാൽ ചിലപ്പോൾ വ്യാപകമായി സംസാരിക്കപ്പെടാത്ത ഭാഷയും ഔദ്യോഗിക ഭാഷയായി ഉൾപ്പെടുത്താറുണ്ട്.
ഇതും കൂടി കാണുക
വർഗ്ഗം:ഭാഷകൾ
മൊറേസി
പുഷ്പിക്കുന്ന സസ്യങ്ങളിലെ ഒരു കുടുംബമാണ് മൊറേസി (Moraceae). ഇതിൽ 40 ജനുസ്സുകളും അതിൽ ഏകദേശം 1000 സ്പീഷിസുകളും ഉൾപ്പെടുന്നു. ഉഷ്ണമേഖലയിലും ഉഷ്ണമേഖലയോടടുത്ത പ്രദേശങ്ങളിലുമാണ് ഇവയിലെ ഇനങ്ങൾ അധികവും കാണപ്പെടുന്നത്.
പ്ലാവ്, കടപ്ലാവ്, ആഞ്ഞിലി എന്നിവ കൂടാതെ എല്ലാ ആൽവർഗ്ഗങ്ങളും മൊറേസി കുടുംബത്തിൽ ഉള്ളതാണ്.
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ
തവിടൻ ഇലമൂക്കൻവാവൽ
തവിടൻ ഇലമൂക്കൻവാവൽ (Hipposideros fulvus) നിറത്തിൽ ഇരുളൻ ഇലമൂക്കൻവാവലിനെപ്പോലെയാണ് (Hipposideros ater). പക്ഷേ, വലിപ്പമുള്ള ചെവികളുണ്ട്. മറ്റ് ഇലമൂക്കൻ വവ്വാലുകളെക്കാൾ വലിപ്പമുണ്ട്.
വലിപ്പം
കൈക്കളുടേതടക്കം തോളിന്റെ നീളം 3.8-4.4 സെ.മീ. ശരീരത്തിന്റെ മൊത്തം നീളം 4-5 സെ.മീ.
ആവാസം/കാണപ്പെടുന്നത്
ഉയർന്ന ഹിമാലയവും വടക്കുകിഴക്കേ ഇന്ത്യയുമൊഴികെ രാജ്യം മുഴുവൻ സാധാരണ കാണപ്പെടുന്ന വവ്വാലാണിത്. ഗുഹകളും വെള്ളത്തോടു ചേർന്ന് ഉപേക്ഷിക്കപ്പെട്ട കെട്ടിടങ്ങളുമുൾപ്പെടെ തണുപ്പുള്ളതും ഈർപ്പമുള്ളതുമായ സ്ഥലങ്ങൾ ഇഷ്ട്ടപ്പെടുന്നു.
ഏറ്റവും നന്നായി കാണാവുന്നത്
മഹാരാഷ്ട്രയിലെ എലിഫന്റാ ഗുഹകളിൽ.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ സസ്തനികൾ
കാലിഡോസ്കോപ്പ്
ലഘുചിത്രം|ഇടത്ത്|കളിക്കോപ്പായി ഉപയോഗിക്കുന്ന കാലിഡോസ്കോപ്കാലിഡോസ്കോപ് എന്നത് കണ്ണാടി കൊണ്ട് നിർമിതമായ ഒരു ഉപകരണമാണ്. ചെറിയ വർണമുത്തുകളും മറ്റും ഇതിന്റെ നിർമ്മാണത്തിനായി ഉപയോഗിക്കാറുണ്ട്. കാലിഡോസ്കോപ് ആദ്യമായി നിർമിച്ചത് സ്കോട്ടിഷ് ഗവേഷകനായിരുന്ന സർ ഡേവിഡ് ബ്രെവ്സ്റ്റെറാണ്. ഭംഗിയുള്ള രൂപങ്ങൾ ശ്രദ്ധിക്കുന്നവൻ എന്നർത്ഥമുള്ള കാലോസ്, എയ്ഡോസ്, സ്കോപ്പിയോ എന്നീ മൂന്ന് ഗ്രീക്ക് വാക്കുകളിൽ നിന്നാണ് കാലിഡോസ്കോപ് എന്ന വാക്കിന്റെ ഉത്ഭവം.
നിർമ്മാണം
സാധാരണയായി ചതുരാകൃതിയിൽ നീളമുള്ള മൂന്ന് കണ്ണാടികൾ 60° ആംഗിളിൽ ചേർത്തുവെച്ച് ത്രികോണാകൃതിയിലാണ് കാലിഡോസ്കോപ് നിർമ്മിക്കുന്നത്. ഇത് കാലിഡോസ്കോപ്പിന്റെ ഉള്ളിൽ നിറച്ചിരിക്കുന്ന വർണവസ്തുക്കളുടെ ധാരാളം പ്രതിബിംബങ്ങൾ സൃഷ്ടിക്കുന്നു.
ശാസ്ത്രീയമായി
മൾട്ടിപ്പിൾ റിഫ്ലക്ഷൻ എന്ന ശാസ്ത്ര തത്ത്വത്തിന്റെ അടിസ്ഥാനത്തിലാണ് കാലിഡോസ്കോപ് പ്രവർത്തിക്കുന്നത്.
അവലംബം
വർഗ്ഗം:പ്രകാശിക ഉപകരണങ്ങൾ
അസുരവംശം
1997 ൽ രഞ്ജിത്ത് രചിച്ച് ഷാജി കൈലാസ് സംവിധാനം ചെയ്ത ഒരു മലയാള ചലച്ചിത്ര മാണ്അസുരവംശം ഛായാഗ്രഹണം  മണികണ്ഠൻ. ചിത്രത്തിൽ മനോജ് കെ. ജയൻ, സിദ്ദിഖ്, ബിജു മേനോൻ, നരേന്ദ്ര പ്രസാദ്, സായികുമാർ, പ്രിയ രാമൻ, ചിപ്പി എന്നിവർ അഭിനയിക്കുന്നു
ബോണ്ട
thumb| ഉൾഭാഗം thumb|Bonda. The yellow part in the middle is the filing of potato curry. The brown exterior is due to the fried batter of gram flour.
അസുരവംശം
പ്ലോട്ട്
കോഴിക്കോട് സിറ്റിയിലെ പാലയം മാർക്കറ്റ് ഭരിക്കുന്ന അധോലോക ഗുണ്ട നേതാവാണ് പാലയം മുരുകൻ ( മനോജ് കെ. ജയൻ ). ഒരു പ്രഭു കുടുംബത്തിൽ നിന്നുള്ള അദ്ദേഹം നല്ല അക്കാദമിക് പശ്ചാത്തലം ഉള്ളവനെങ്കിലും കോളേജ് കാലത്ത് കുറ്റകൃത്യ ലോകത്തേക്ക് കടന്നു. കൊലപാതകക്കുറ്റത്തിന് ജയിലിലായതിനെ തുടർന്ന് സഹോദരി ( ബിന്ദു പണിക്കർ ) അദ്ദേഹത്തെ വീട്ടിൽ നിന്ന് പുറത്താക്കി. മേയർ സ്വാമിയുമായി ( നരേന്ദ്ര പ്രസാദ് ) സഖ്യമുണ്ടാക്കുകയും വിശ്വസ്തനായ സഹായിയായ ദോസ്ത് വിശ്വന്റെ ( സിദ്ധിക് ) പേശി ശക്തിയുടെ സഹായത്തോടെ മുരുകൻ നഗരത്തിലെ ഏറ്റവും ശക്തനായ വ്യക്തിയായി മാറുകയും ചെയ്യുന്നു. ഭൂമി ഇടപാടുകൾക്ക് മധ്യസ്ഥത വഹിക്കുക, രാഷ്ട്രീയ പാർട്ടികൾക്ക് ഹർത്താൽ ക്രമീകരിക്കുക, കൊലപാതകം എന്നിവ അദ്ദേഹത്തിന്റെ പ്രവർത്തനങ്ങളിൽ ഉൾപ്പെടുന്നു. വ്യക്തിപരമായി, ദോസ്തുമായി ആഴത്തിലുള്ള വേരുറപ്പിച്ച സുഹൃദ്‌ബന്ധം അദ്ദേഹം പാലിക്കുന്നു, കൂടാതെ തന്റെ ദത്തെടുത്ത സഹോദരിയെ ( ചിപ്പി ) അവളുടെ മെഡിക്കൽ പഠനത്തിനായി സ്പോൺസർ ചെയ്യുകയും പാളയം മാർക്കറ്റിലെ ആളുകൾ അദ്ദേഹത്തെ സ്നേഹിക്കുകയും ചെയ്യുന്നു.
ഒരു ഭൂമി ഇടപാടിനെച്ചൊല്ലി മുരുകൻ മേയർ സ്വാമിയുമായി ഏറ്റുമുട്ടിയപ്പോൾ കാര്യങ്ങൾ ഒരു വഴിത്തിരിവായി. മുരുകൻ പുറം മൂസ സേട്ടിനെ ( രാജൻ പി ദേവ് ) തുണക്കുമ്പോൾ  മേയർ സ്വാമി ഹുസൈൻ ഹാജി  (രിസബാവ) യും തട്ടേസ് സഹോദരന്മാരും (മണി ( സി.ഐ പോൾ ) ബോബി ( സായി കുമാർ )നയിക്കുന്ന സംഘത്തെ പിന്തുണയ്ക്കുന്നു . മൂസ സേട്ടുവിന്റെ കൊലപാതകം മേയർ സ്വാമി ക്രമീകരിക്കുമ്പോൾ ഇതിവൃത്തം കട്ടിയാകുന്നു. നന്ദിക മേനോൻ ( പ്രിയ രാമൻ ) എന്ന യുവ വ്യവസായിയും മുരുകനെതിരെ അവരോടൊപ്പം ചേരുന്നു, അവരുടെ ഉദ്ദേശ്യത്തെക്കുറിച്ച് അറിയില്ലെങ്കിലും.
ബോണ്ട
thumb|Batata vada